Για τον Δημήτρη Μπουτσενκόβ-Дмитрий Бученков | Our baba doesn't say fairy tales\nΓια τον Δημήτρη Μπουτσενκόβ-Дмитрий Бученков\nΓια τον Δημήτρη Μπουτσενκόβ.\nΟι ρωσικές αρχές στις 2 Δεκεμβρίου του 2015 συνέλαβαν τον Δημήτρη Μπουτσενκόβ έναν από τους παλαιότερους αναρχικούς ακτιβιστές στη Ρωσία. Ο Δημήτρη κατηγορείται για συμμετοχή στις ταραχές στην πλατεία Μπαλότναγια στις 6 Μαΐου του 2012. Όπως όλοι επιβεβαιώνουν(συγγενείς, γνωστοί, φίλοι) ο Δημήτρη εκείνες τις μέρες βρισκόταν στο Νίζνι Νοβογκόροντ και ήρθε στη Μόσχα αργά το απόγευμα στις 6 Μαϊου. Τις επόμενες μέρες έφυγε για να παρευρεθεί σε εκδηλώσεις στην Ελλάδα. Ο ίδιος είναι ενεργός στο ρωσικό αναρχικό κίνημα από το 1998, συμμετείχε στην οργάνωση «Αυτόνομη δράση» και μετά στην «Αυτόνομη δράση-κοινωνική/επαναστατική». Επίσης συμμετείχε σε άλλες πορείες της Мπαλότναγια μαζί με άλλους αναρχικούς, οι όπως ο Αλεξέι Γκασκάροβ . Συμμετείχε σε αναρχο-οικολογικά εγχειρήματα και τον τελευταίο καιρό είχε αφιερωθεί στο Proekt V το πρώτο κοινωνικό κέντρο στη Ρωσία, έναν χώρο που προσπαθούσε να διαδώσει τις αναρχικές/οικολογικές και βίγκαν ιδέες. Ο ίδιος ήταν υποψήφιος διδάκτορας κοινωνικών επιστημών και ιστορίας, με ειδίκευση στο αναρχικό κίνημα στη Ρωσία του προηγούμενο αιώνα. Το τελευταίο καιρό εξέδιδε το σατυρικό πολιτικό περιοδικό » Ο ηλεκτρικός της Μόσχας». Όπως εξηγεί η κοπέλα του Δημήτρη η οποία επίσης συμμετέχει στο περιοδικό, » σκοπός του περιοδικού ήταν να εξηγήσει τι συμβαίνει στη χώρα, με απλό τρόπο, στους ανθρώπους που κάθε μέρα παίρνουν τον ηλεκτρικό από τα περίχωρα της Μόσχας για το κέντρο, και πάνε από τη μια δουλειά στην άλλη«. Η εφημερίδα διανέμονταν δωρεάν στους επιβάτες του τρένου, είχε τιράζ 3-4 χιλιάδες κομμάτια και ήταν επισήμως καταγεγραμμένη στο μητρώο εντύπων της Μόσχας. .\nΗ δικηγόρος του, Σβετλάνα Σιντόρκινα, τις πρώτες μέρες της σύλληψης ζητούσε επίμονα τη δικογραφία ή το κατηγορητήριο χωρίς να της το παραδίδουν. Τελικά της το έδωσαν στις 7 Δεκεμβρίου ενώ ακόμα και τώρα δεν έχει καταφέρει να δει τον Δημήτρη από κοντά. Την συμμετοχή του στην πορεία επιβεβαιώνει μέλος της ΟΜΟΝ(ρωσικά ΜΑΤ) ο οποίος σε βίντεο που το κατηγορητήριο έδειξε στη δικηγόρο, καταδεικνύει άτομο ντυμένο στα μαύρα και με καλυμμένο πρόσωπο ότι είναι ο Δημήτρη, χωρίς να υπάρχουν άλλα στοιχεία για τη συμμετοχή του ή την αναγνωρισιμότητα του. Όπως αναφέρει και η ίδια η δικηγόρος, δεν μπορούν να γίνουν προγνώσεις για το μέλλον. Ακόμα και για τα δεδομένα της ρωσικής δικαιοσύνης, η σύλληψη ατόμου 3 χρόνια μετά για μια υπόθεση χωρίς κανένα πρακτικό στοιχείο εμπλοκής και αποδεικτικό στοιχείο είναι εντελώς παράλογη, και προφανώς στοχευμένη με πολιτικά κριτήρια. Ο Δημήτρη κατηγορείται για «διατάραξη ειρήνης με πολιτικά κίνητρα» και » πρόκληση μη επικίνδυνων σωματικών βλαβών σε αστυνομικό». Κατηγορητήριο «κονσέρβα» τυπικό για όλους τους αναρχικούς πολιτικούς κρατούμενους . Μετά τη σύλληψη του επίσης ήταν αδύνατο για τη δικηγόρο να βρει τον Δημήτρη καθώς οι αρχές δεν δημοσιοποιούσαν ακριβώς που βρίσκεται. Η ίδια αναγκάστηκε τελικά να γυρίσει όλες τις περιφερειακές φυλακές της Μόσχας, και μετά από παρέμβαση της επιτροπής για τα δικαιώματα των κρατουμένων βρέθηκε, βρίσκεται σε απομόνωση σε προσωρινό κρατητήριο στο Πετρόβ, όπου δεν σερβίρεται κανονικό φαγητό παρά μόνο κονσέρβες. Όπως η ίδια αναφέρει όλη αυτή η συμπεριφορά από τις αρχές είναι πρωτόγνωρη ακόμα και για τα ρωσικά δεδομένα και συνιστά παραβίαση τόσο των δικαιωμάτων του κρατουμένου όσο και της δικηγόρου.\nΟι σύντροφοι και συντρόφισσες από την AD και την AD-SR θα καλέσουν σύντομα σε δράσεις αλληλεγγύης σε διεθνές επίπεδο. Ακολουθεί κείμενο των στενών συντρόφων του Δημήτρη όπως μας το έστειλαν.\nΚαλούμε σε δράσεις αλληλεγγύης με τους Ρώσους αναρχικούς και αντιφασίστες. Τι συνέβη;\nΤα ξημερώματα μεταξύ 2-3 Δεκεμβρίου στην Μόσχα συνέλαβαν τον Δημήτρη Μπουτσενκόβ, έναν από τους πιο ενεργούς ακτιβιστές του ελευθεριακού κινήματος στη χώρα. Ο Δημήτρη κατηγορείται για συμμετοχή στις 6 Μάι σε συγκρούσεις στην πλατεία Μπαλότναγια αν και τότε δεν ήταν καν στη Μόσχα. Σε αντίθεση με όλους τους κανονισμούς, τον πήγαν σε έκτακτο ειδικό δικαστήριο για το οποίο δεν ενημέρωσαν καν τη δικηγόρο του. Πιο παλιά, για την ίδια υπόθεση έχουν συρθεί στα δικαστήρια πολλοί αναρχικοί και αντιφασίστες. Μερικοί από αυτούς βρίσκονται ακόμα στη φυλακή : Οι Αλεξέι Γκασκάροβ και Αντρέι Μπαραμπάνοβ εκτίουν κανονική ποινή για την ίδια υπόθεση 3ετούς φυλάκισης.\nΓιατί όμως οι αρχές μετά από 3,5 χρόνια τον θυμήθηκαν για την ίδια υπόθεση, παραποιώντας στοιχεία και απομονώνοντας τον και απο τη δικηγόρο του;\nΘεωρούμε ότι το κράτος αποφάσισε να «καθαρίσει» από όλους τους ενεργούς αναρχικούς ώστε να μην είναι υπαρκτή αυτή η τάση μέσα στο ευρύτερο ριζοσπαστικό κίνημα, και να την απομονώσει από την αναπόφευκτη κοινωνική έκρηξη που έρχεται. Γιατί όμως συνέβη κάτι τέτοιο;\nΗ Ρωσία αυτή τη στιγμή βρίσκεται σε δύσκολη οικονομική κατάσταση. Η λαϊκή δυσαρέσκεια μπορεί ανα πάσα στιγμή να εκφραστεί ως μια κοινωνική έκρηξη ενάντια στην παρούσα εξουσία και τους ολιγάρχες οι οποίοι διαρκώς πλουτίζουν από την εκμετάλλευση των απλών ανθρώπων.Γιαυτο και οι αρχές αποφάσισαν να ξεμπερδέψουν με το ριζοσπαστικό αριστερό κίνημα. Επίσης υποθέσεις άνοιξαν και για άλλες/ους όπως την Ελένη Μπεζρούκοβα (η οποία βρίσκεται σε κατ’ οίκον περιορισμό) και του Αλεξάντρ Ονεβ, και οι δύο μέλη αριστερών οργανώσεων. Αρκετοί άλλοι σύντροφοι μας βρίσκονται σε φυλακές με διάφορες ψευδείς κατηγορίες. Ο Αλεξέι Σουτούγκ φυλακισμένος και αυτός για συμμετοχή στον αντιφασιστικό αγώνα, βρίσκεται υπό τη συνεχή πίεση της διοίκησης σε συνεργασία, και καθώς αρνείται τον έχουν μεταφέρει σε μικρότερο κελί. Στο τέλος Νοεμβρίου πέρασε 10 μέρες σε απομόνωση. Όπως και στον Μπουτσενκόβ, του δυσχεραίνουν την επικοινωνία με το δικηγόρο του. O Αλεξάντρ Κόλτσενκο, μετά από συνεχείς «αλλαγές» του κατηγορητηρίου του καταδικάστηκε σε 10 χρόνια για απόπειρα εμπρησμού των γραφείων του κόμματος Ενωμένη Ρωσία(κόμμα του Πούτιν) . Τον Ιλία Ρομάνοβ, ένα από τους πιο παλιούς ρώσους αναρχικούς, ήδη ενεργό από τα 80ς τον καταδίκασαν σε 10 χρόνια για προετοιμασία τρομοκρατικού χτυπήματος, αμέσως αφού τον είχαν αποφυλακίσει για άλλη υπόθεση για την οποία είχε κάνει επίσης 10 χρονια φυλακή. Στο Τόμσκ άνοιξε υπόθεση εναντίον του Ιγκόρ Αλεξέεβ, τον δικάζουν με το άρθρο 282, ειδικό άρθρο για «επικίνδυνους αντιπολιτευόμενους».\nΤι πρέπει να γίνει; Καλούμε όλες και όλους τους συντρόφους σε δράσεις αλληλεγγύης με τους Ρώσους αναρχικούς και αντιφασίστες.\nΑυτόνομη δράση-κοινωνική/επαναστατική-ADSR. Μόσχα.\nRuthless critique– σύντομα θα υπάρξουν περισσότερες πληροφορίες για δράσεις αλληλεγγύης και κάποιου είδους στήριξη, μόλις γίνει γνωστό τι ακριβώς χρειάζεται.\nThis entry was posted on 10.12.2015 by zeolas in άρθρα/статья,μεταφράσεις and tagged Δημήτρη Μπουτσενκόβ, Καταστολή, Ρωσία, αναρχικοί.


Κονδύλια από το Πρόγραμμα Αγροτικής Ανάπτυξης διεκδικεί ο Δήμος Αγ. Βασιλείου | RethNea.gr\nΣΥΝΑΝΤΗΣΗ Γ. ΤΑΤΑΡΑΚΗ - Γ. ΚΕΦΑΛΟΓΙΑΝΝΗ ΜΕ ΤΟΝ ΥΦΥΠΟΥΡΓΟ\nΚονδύλια από το Πρόγραμμα Αγροτικής Ανάπτυξης διεκδικεί ο Δήμος Αγ. Βασιλείου\nΟ κ. Ταταράκης είχε την ευκαιρία, με την συμβολή και του κ. Κεφαλογιάννη, να παρουσιάσει στον υφυπουργό τις ανάγκες της περιοχής σε θέματα αρδεύσεων αλλά και προσβασιμότητας στις αγροτικές εκμεταλλεύσεις και επεσήμαινε ότι ο Δήμος έχει ήδη ολοκληρωμένες μελέτες, ενώ εκπονεί και νέες, προκειμένου να υποβληθούν για χρηματοδότηση.\nΗ σύσκεψη ολοκληρώθηκε σε ιδιαίτερο θερμό κλίμα και ο κ. Ταταράκης, ευχαρίστησε τον κ. Στύλιο για το ιδιαίτερο ενδιαφέρον για τις ανάγκες της περιοχής, καθώς και τον βουλευτή Ρεθύμνου και πρ. Υφυπουργό Γιάννη Κεφαλογιάννη για την στήριξή του στα θέματα που τέθηκαν στον Υφυπουργό.


Χείρωνας Holistic Shop: Κάντε τις αγορές σας και κερδίστε επιστροφή έως 50% για επόμενη αγορά - Εναλλακτική Δράση\nΤον Πολυχώρο Χείρωνα πιθανόν να τον γνωρίζετε. Είναι ένας από τους μοναδικούς χώρους εκδηλώσεων στην Αττική ο οποίος έχει αποσπάσει αρκετά βραβεία.\nΑυτό που ίσως δεν γνωρίζατε είναι ότι πίσω από τον Πολυχώρο βρίσκεται το Εγχείρημα Χείρωνας. Το Εγχείρημα Χείρωνας δημιουργήθηκε με πολύ αγάπη από τον Ανδρέα Παλαιολόγο και την Εύη Τσαμασλή πριν από 5 χρόνια και έκτοτε έχει μεγαλώσει και μετρά τρία “πνευματικά παιδιά”, τον Πολυχώρο Χείρωνα, τις Εκδόσεις Χείρωνας και μόλις τώρα το Χείρωνας Holistic Shop. Πρόκειται για ένα ηλεκτρονικό κατάστημα με περισσότερους από 4.000 κωδικούς! Ένα πραγματικό ολιστικό πολυκατάστημα το οποίο έλειπε από την ελληνική αγορά.\nΜα τι μπορεί να είναι αυτοί οι 4000 κωδικοί; Μπορεί να αναρωτιέστε. Στο e-shop θα βρείτε πληθώρα τίτλων βιβλίων, φυσικά και οικολογικά προϊόντα και εξοπλισμό, έργα τέχνης και φυσικά το μοναδικό Chironas Lab το οποίο ανανεώνεται διαρκώς. Αυτό που παρατηρεί ο χρήστης όταν περιηγείται στη σελίδα είναι ότι όλα τα προϊόντα είναι προσεκτικά επιλεγμένα ώστε να συνδυάζουν την ομορφιά με την οικολογία και σε πολλές περιπτώσεις και την πολυτέλεια.\nΗ Εναλλακτική Δράση δίνει σε όλους τους αναγνώστες της τη δυνατότητα να γνωρίσουν το e-shop και ταυτόχρονα να κερδίσουν με τις αγορές τους. Πρόκειται για μια καμπάνια γνωριμίας με την καρδιά του Εγχειρήματος Χείρωνα.\nΠως θα συμμετάσχετε στην καμπάνια\nΗ Εναλλακτική Δράση επιστρέφει έως το 50% των αγορών σας για επόμενη αγορά. Για να κερδίσετε την επιστροφή χρειάζεται να κάνετε τα παρακάτω:\nΕπισκεφθείτε το e-shop εδώ https://chironasholisticshop.gr/\nΠεριηγηθείτε και κάντε αγορές αξίας τουλάχιστον 40€\nΣυμπληρώστε τα στοιχεία σας στην παρακάτω φόρμα και γράψτε τον αριθμό παραγγελίας σας που έχετε λάβει ως αποδεικτικό στο e-mail σας. (Επεξήγηση: Αφού ολοκληρώσετε την αγορά σας θα λάβετε ένα αυτόματο e-mail επιβεβαίωσης το οποίο αναγράφει τον αριθμό παραγγελίας, π.χ. “Νέα Παραγγελία #15578”)\nΜετά την επιβεβαίωση θα λάβετε κουπόνι 20€ για να κάνετε επόμενες αγορές έως τις 31 Ιουλίου\nΥποβάλετε τον αριθμό παραγγελίας σας\nΜια μέρα, ένας άνθρωπος περπατούσε στην ακρογιαλιά. Την προηγούμενη νύχτα είχε προηγηθεί σφοδρή θαλασσοταραχή και η φουσκοθαλασσιά είχε ξεβράσει στην ακτή εκατοντάδες αστερίες. Κάποια\nΌταν έρχεται αντιμέτωπος με το θέμα, ο παθητικοπιθετικός μπορεί εύκολα να αρνηθεί τις πραγματικές προθέσεις και πράξεις του.\nΗ πανδημία έχει προκαλέσει μια μικρή αύξηση στη συχνότητα των πονοκεφάλων, ακόμα και σε ανθρώπους που σπάνια είχαν στο παρελθόν.


Πως θα μετρήσετε την επιτυχία\nΟ μόνος τρόπος για να αντιληφθείτε την επιτυχία είναι εκ του αποτελέσματος.\nΑν τελικά οι πελάτες έρθουν στο μαγαζί σας και ψωνίσουν υπηρεσίες ή προϊόντα απο εσάς τότε το site σας είναι επιτυχημένο. Αν βάλετε τα χρήματα στην τσέπη σας έχετε πετύχει. Έτσι τουλάχιστον το μετράει ο περισσότερος κόσμος. Έχετε δει επιχειρήσεις που πτωχεύουν να ονομάζονται ποτέ επιτυχημένες;\nΠριν όμως φτάσουμε εκεί θα πρέπει να κάνουμε και αυτές τις συζητήσεις. Συζυτήσεις που οδηγούν στην επιτυχία.\nΔείτε μερικές σημειώσεις μου για το τι είναι επιτυχία...\n1. Χρειάζεται πολύ καλός σχεδιασμός. Το διαδίκτυο αποτελεί έναν άριστο τρόπο για να πάτε την επιχείρησή σας πολύ μπροστά! Συνεχίστε να σχεδιάζετε!\n2. Το internet δεν είναι φυλλάδιο. Είναι εργαλείο. Το να βάλετε απλά 5 κείμενα δε λέει τίποτα. Το χειρότερο μάλιστα είναι να αντιγράψετε κείμενα φτιαγμένα για έντυπα και όχι για το διαδίκτυο.\n3. Συνεργαστείτε με ανθρώπους που έχουν γνώσεις. Νομίζω είναι αυτονόητο -αλλά όχι πάντα-. Η εμπειρία χρειάζεται αλλά πιο πολύ χρειάζεται ο ενθουσιασμός για τις νέες τεχνολογίες και τη σωστή εκμετάλλευσή τους για τον δικό σας τομέα.\n4. Μηχανές Αναζήτησης. Το πιο δυνατό εργαλείο για να πάτε μπροστά. Τι να τις κάνεις τις γέφυρες αν δεν έχεις ποτάμια;\n5. Μη παρασύρεστε από τις τεχνολογίες. Υπάρχουν πολλά καλούδια που κυκλοφορούν (εφέ, εφέ, εφέ) αλλά τελικός σκοπός είναι ο άνθρωπος. Αυτός πρέπει να εξυπηρετηθεί σωστά και εύκολα. Αυτόν εν τέλει πρέπει να υπηρετούμε αν θέλουμε να έχουμε εταιρικά -ήσυχη- συνείδηση.\nΤι ψάχνουν οι επισκέπτες στην ιστοσελίδα σας μετά ...


ΤΟ ΣΤΑΥΡΟΔΡΟΜΙ ΤΟΥ ΕΛΛΗΝΙΣΜΟΥ - ΛΑΖΑΡΟΠΟΥΛΟΣ ΠΑΝΟΣ | ΒΙΒΛΙΟ | Greekbooks.gr\nΤΟ ΣΤΑΥΡΟΔΡΟΜΙ ΤΟΥ ΕΛΛΗΝΙΣΜΟΥ\nΔεν ήταν στρωμένη με ροδοπέταλα η ιστορική πορεία του Ελληνισμού. Είχε και κακοτοπιές και παγίδες και συνθήκες αντίξοες. Όλα, όμως, τα ξεπέρασε με το αδάμαστο σθένος του και τη δύναμη του πνεύματος, κι έφτασε τον πολιτισμό του σε ύψη αξεπέραστα. Με αυτά τα εφόδια, νίκησε εχθρούς πολυάριθμους, έγινε κοσμοκράτορας και υπέταξε τους κατακτητές του. Όμως, σε μια μεγάλη ιστορική στιγμή, ο Έλληνας πολεμήθηκε και δοκιμάστηκε άγρια\nΔεν ήταν στρωμένη με ροδοπέταλα η ιστορική πορεία του Ελληνισμού. Είχε και κακοτοπιές και παγίδες και συνθήκες αντίξοες. Όλα, όμως, τα ξεπέρασε με το αδάμαστο σθένος του και τη δύναμη του πνεύματος, κι έφτασε τον πολιτισμό του σε ύψη αξεπέραστα. Με αυτά τα εφόδια, νίκησε εχθρούς πολυάριθμους, έγινε κοσμοκράτορας και υπέταξε τους κατακτητές του. Όμως, σε μια μεγάλη ιστορική στιγμή, ο Έλληνας πολεμήθηκε και δοκιμάστηκε άγρια. Απειλήθηκε η εξάλειψη του ονόματός του και όλων των παραγώγων του πνεύματός του, που καταύγασε την Οικουμένη, ημέρωσε τους λαούς και έφερε το θαύμα της Αναγέννησης. Κι αυτό στο όνομα του Θεού της αγάπης(!), από πνεύματα, που αγνόησαν και έπραξαν αντίθετα απ' τις εντολές Του. Αποτέλεσμα να περάσει ο Ελληνισμός, για μία ακόμα φορά, άτρωτος, μέσα από Συμπληγάδες Πέτρες και να επιβάλει, σ' όλους αυτούς, που επιχείρησαν τον αφανισμό του, τον πολιτισμό του και την κυρίαρχη και εξουσιαστική παρουσία του. Διδάσκει η ιστορία, μα πρώτα πρέπει να τη σπουδάζουμε. Αληθινή, πραγματική κι όχι κάλπικη και μακριά από κάθε ιδιοτέλεια. Αυτό προσπαθεί να σας πει το βιβλίο που κρατάτε στα χέρια σας...


Περίμενε να φτιάξει τα νύχια της στο ινστιτούτο αισθητικής, μέχρι που είδε αυτό το κοριτσάκι στην τηλεόραση! - LINE LIFE\nΑρχική Όμορφος Κόσμος Περίμενε να φτιάξει τα νύχια της στο ινστιτούτο αισθητικής, μέχρι που είδε αυτό το κοριτσάκι στην τηλεόραση!\nΠερίμενε να φτιάξει τα νύχια της στο ινστιτούτο αισθητικής, μέχρι που είδε αυτό το κοριτσάκι στην τηλεόραση!\nΉταν μια συνηθισμένη μέρα για την σπουδάστρια της Νομικής σχολής, Μόλι Μπρίκετ.\nΣυγκεκριμένα και σύμφωνα με όσα δημοσίευσε στην προσωπική της σελίδα στο facebook, είχε αρχίσει να χάνει την υπομονή της, περιμένοντας να την εξυπηρετήσουν σε ένα ινστιτούτο αισθητικής που είχε πάει για να περιποιηθούν τα άκρα της. Κάπου εκεί ήταν που είδε στην τηλεόραση την Σέιτζ Μπέικερ και όλα άλλαξαν.\nΗ πεντάχρονη Σέιτζ, είχε διαγνωσθεί με λευχαιμία όταν ήταν μόλις 6 μηνών με αποτέλεσμα από τότε να κάνει μια σειρά χημειοθεραπειών για να καταφέρει να επιβιώσει. Στις ειδήσεις η οικογένειά της ζητούσε απεγνωσμένα συμβατό αιμοδότη, καθώς κανένας από τους δικούς της δεν είχε τον ίδιο τύπο αίματος!\nΗ Μόλι και παρά το γεγονός ότι δεν γνώριζε τη Σέιτζ, μόλις άκουσε ότι ο τύπος αίματος που ζητούσαν ήταν ο ίδιος με εκείνον που είχε εκείνη, δίχως να χάσει καιρό, έφυγε από το σαλόνι ομορφιάς και κατευθύνθηκε προς το νοσοκομείο για να βοηθήσει το πεντάχρονο κορίτσι.\nΗ φοιτήτρια δώρησε ένα μέρος από το ήπαρ της και έτσι έσωσε το μικρό κορίτσι. «Ήταν θέλημα Θεού» είπε η έφηβη όταν την ρώτησαν τι ήταν εκείνο που την έκανε να τρέξει να βοηθήσει ένα άγνωστο πεντάχρονο κορίτσι!\nΗ οικογένεια της μικρής Σέιτζ, ευχαρίστησε δημόσια την σωτήρα της κόρης τους με ένα μήνυμα στον προσωπικό τους λογαριασμό στο facebook.\nΠροηγούμενο άρθρο Πανικό προκαλεί καρχαρίας 2μιση μέτρων σε παραλία της Κορίνθου\nΕπόμενο άρθρο Λιώνει τις μπανάνες μέσα στο μπολ και προσθέτει τα αυγά! Το αποτέλεσμα; Γευστικότατο…


Τουλάχιστον οκτώ άνθρωποι έχουν χάσει τη ζωή τους, σε μεμονωμένα όμως περιστατικά βίας, στη νοτιοανατολική Τουρκία, Οι εκλογές της 30ης Μαρτίου θεωρούνται ...οι κρισιμότερες στη νεότερη ιστορία της Τουρκίας, καθώς αποτελούν την πρώτη εκλογική δοκιμασία για τον Ερντογάν μετά από το σκάνδαλο κυβενρητικής διαφθοράς, το «κλείσιμο» του Twiiter και του YouTube και τις ταραχές του 2013.\nΜε αίμα έχουν ως τώρα σημαδευτεί οι κρίσιμες αυτόδιοικητικές εκλογές στην Τουρκία, κάλπες-δημοψήφισμα για τον πρωθυπουργό Ρεντζέπ Ταγίπ Ερντογάν και το κυβερνών Κόμμα Δικαιοσύνης και Ανάπτυξης.\nΤουλάχιστον οκτώ άνθρωποι έχουν χάσει τη ζωή τους, σε μεμονωμένα όμως περιστατικά βίας, στη νοτιοανατολική Τουρκία. Έξι άνθρωποι σκοτώθηκαν κατά τη διάρκεια ανταλλαγής πυροβολισμών στην επαρχία Σανλιουρφ, ενώ δύο ακόμα άτομα έπεσαν νεκρά εν μέσω συγκρούσεων μεταξύ συγγενών δύο υποψηφίων στην επαρχία Χατάι.\nΤέτοια περιστατικά βίας δεν είναι πρωτόγνωρα στην Τουρκία σε ημέρες εκλογών.\nΣτην υπόλοιπη χώρα, έως τώρα η εκλογική διαδικασία συνεχίζεται δίχως πρόβλημα ή αξιοσημείωτες ταραχές, καθώς περίπου 50 εκατομμύρια ψηφοφόροι προσέρχονται στα εκλογικά τμήματα.\nΟι εκλογές της 30ης Μαρτίου θεωρούνται οι κρισιμότερες στη νεότερη ιστορία της Τουρκίας, καθώς αποτελούν την πρώτη εκλογική δοκιμασία για τον κ. Ερντογάν μετά το ξέσπασμα του πολύκροτου σκανδάλου κυβερνητικής διαφθοράς, που συνταράσσει τη χώρα από τα τέλη του 2013.\nΟ απόηχος του σκανδάλου έχει φέρει στο προσκήνιο νέες αποκαλύψεις αλλά και αντιθέσεις που ταλανίζουν την τουρκική κοινωνία, με πιο πρόσφατα παραδείγματα την απόφαση της κυβέρνησης Ερντογάν να απαγορεύσει το Twitter και το YouTube στη γείτονα χώρα.\nΕίναι επίσης οι πρώτες κάλπες μετά τις ταραχές του καλοκαιριού του 2013, όταν δεκάδες χιλιάδες διαδηλωτές ανά την Τουρκία κατέβηκαν στους δρόμους διαμαρτυρόμενοι για αυτό που αντιλαμβάνονται ως απαράδεκτο αυταρχισμό από την πλευρά του τούρκου ηγέτη.\n«Σήμερα έχει σημασία αυτό που λέει ο λαός, παρά αυτό που λέγεται στις πλατείες», δήλωσε ο κ. Ερντογάν καθώς έριχνε την ψήφο του στην Κωνσταντινούπολη. «Η Τουρκία είναι περήφανη για εσένα», φώναζαν οπαδοί του καθώς αναχωρούσε από το εκλογικό κέντρο.


Συνελήφθη 27χρονος αγρότης για τη δολοφονία της Αμερικανίδας Βιολόγου Σουζάν Ίτον στα Χανιά - Fosonline\nΔευτέρα, 15 Ιουλίου 2019 18:59\nΈνας 27χρονος συνελήφθη για τη δολοφονία της Αμερικανίδας Βιολόγου Σουζάν Ίτον στα Χανιά.\nΣυνελήφθη σήμερα (15/7) ένας αγρότης 27 χρονών κατηγορούμενος για τη στυγερή δολοφονία της Αμερικανίδας βιολόγου, Σούζαν Ίτον. Η 60χρονη είχε εντοπιστεί νεκρή, πέντε ημέρες μετά την εξαφάνισή της, μέσα σε σπηλιά, στο Μάλεμε Χανίων.\nΣύμφωνα με πληροφορίες του Flashnews.gr πρόκειται για έναν νεαρό αγρότη, 27 ετών, ο οποίος είναι πατέρας δύο παιδιών, μένει σε περιοχή της Κισάμου και ομολόγησε το αποτρόπαιο έγκλημά του.\nΟ δράστης, προσπάθησε με κάθε τρόπο να καλύψει τα ίχνη του, φαίνεται όμως, ότι υπέπεσε σε λάθος που αποδείχτηκε μοιραίο και οδήγησε τελικά τις αστυνομικές αρχές στην εξιχνίαση της υπόθεσης.\nΊχνη από το αυτοκίνητο του 27χρονου βρέθηκαν στην περιοχή που είχε μεταφερθεί, τοποθετηθεί και θαφτεί η σορός της 60χρονης.\nΟι αστυνομικοί είχαν αρχίσει να σκιαγραφούν, μετά τη συλλογή στοιχείων της δολοφονίας το προφίλ του δράστη. Τα συνδύασαν με τα ευρήματα από τον τόπο του εγκλήματος κι οδηγήθηκαν στην ταυτότητα του δράστη.\nΗ Ίτον είχε εξαφανιστεί στις 4 Ιουλίου. Η σορός της εντοπίστηκε στις 9 Ιουλίου, έπειτα από πρωτοφανή κινητοποίηση τόσο των τοπικών αρχών, όσο και εθελοντών, εντός και εκτός Ελλάδας, με το θέμα της εξαφάνισης και του εντοπισμού της σορού της να απασχολεί και μεγάλα διεθνή πρακτορεία.


Έρχονται στο κέντρο της Θεσσαλονίκης τα Αττικά Πολυκαταστήματα - Aftodioikisi.gr\nΈρχονται στο κέντρο της Θεσσαλονίκης τα Αττικά Πολυκαταστήματα\n4 Νοεμβρίου 2013 - 16:35\nΤα Αττικά Πολυκαταστήματα να ετοιμάζεται να υποδεχθεί η Θεσσαλονίκη στο κέντρο της πόλης καθώς ολοκληρώθηκε ο διαγωνισμός για την εκμίσθωση του ακινήτου της Ι.Μ. Αγίας Θεοδώρας, στην οδό Τσιμισκή 48-50 αφού τα Αttica ήταν η μόνη εταιρεία που κατέθεσαν προσφορά.\nΗ εταιρεία, ικανοποίησε με την προσφορά της όλους τους όρους που είχε θέσει η Μονή και υπέγραψε το πρακτικό ανακήρυξης πλειοδότη, ενώ το μισθωτήριο θα υπογραφεί στις 16 του μήνα.\nΗ αλυσίδα, ενοικιάζει το ακίνητο της Τσιμισκή για περίοδο 12 ετών, προσφέροντας μίσθωμα 105.000 ευρώ το μήνα, ενώ παράλληλα αναλαμβάνει να υλοποιήσει επενδύσεις ανακαίνισης του κτηρίου τουλάχιστον 4 εκατ. ευρώ και να δημιουργήσει 160 θέσεις μισθωτής εργασίας, προσλαμβάνοντας 50 παλιούς εργαζόμενους της «Φωκάς».\nΝα σημειωθεί ότι με την υπογραφή του μισθωτηρίου τα Attica θα πρέπει να προκαταβάλλουν το 10% του κατωτάτου μηνιαίου μισθώματος δέκα ετών, ήτοι ποσό 1.260.000 ευρώ. Με την καταβολή του ποσού αυτού, η Μονή, καλύπτει το ποσό που της όφειλε η «Φωκάς» από ενοίκια ενός έτους.\nTagsATTICA ΠΟΛΥΚΑΤΑΣΤΗΜΑΤΑΕΚΜΙΣΘΩΣΗ ΑΚΙΝΗΤΟΥΘΕΣΣΑΛΟΝΙΚΗ\nΟΙΚΟΝΟΜΙΑ, ΘΕΣΣΑΛΟΝΙΚΗ, ATTICA ΠΟΛΥΚΑΤΑΣΤΗΜΑΤΑ, ΕΚΜΙΣΘΩΣΗ ΑΚΙΝΗΤΟΥ


Logicomix Υπεύθυνοι Μαθητές: Τσιαμπαλής Αθανάσιος - ppt κατέβασμα\nΔημοσίευσεIsadora Glaros Τροποποιήθηκε πριν 3 χρόνια\nΠαρουσίαση με θέμα: "Logicomix Υπεύθυνοι Μαθητές: Τσιαμπαλής Αθανάσιος"— Μεταγράφημα παρουσίασης:\n1 Logicomix Υπεύθυνοι Μαθητές: Τσιαμπαλής Αθανάσιος\nΧριστοδουλής Ελευθέριος Χριστοδουλής Νικόλαος Χρυσικός Δομήνικος\n2 Περίληψη Βρισκόμαστε στο σημείο, όπου μετά από χρόνια απo το συμβάν με το θειο του, βλέπουμε τον Russell ως φοιτητή πια στο πανεπιστήμιο Cambridge, έχοντας ως μεγάλο όνειρο να γίνει μαθηματικός. Εκεί αρχικά απογοητεύεται. Η δίψα για γνώση όμως είναι το ίδιο μεγάλη. Επισκέπτεται βιβλιοθήκες, παρακολουθεί θεατρικά έργα και πηγαίνει εκδρομές με στόχο την οριοθέτηση της προσωπικότητας του ανεξαρτήτως του μοντέλου ζωής που του είχε επιβάλει η γιαγιά του. Αυτή του η προσπάθεια είχε ως αποτέλεσμα να βρει τα αντίδοτα που θα υπερνικούσαν κάθε τρόμο του.\n3 Εκείνα τα χρόνια γνωρίζει και την μετέπειτα γυναίκα του Alice Persil Smith και παρ' όλο που η σκέψη για αυτήν αποσπά πλήρως τον Russell από όλες τις δραστηριότητες του, γράφει άριστα στις τελικές εξετάσεις και εξασφαλίζει μια διδακτική θέση. Έτσι έχει το χρόνο για επιπλέον μελέτες και επισκέψεις σε ειδικευμένους Εγελιανούς με σκοπό την εύρεση της αλήθειας, της βέβαιης γνώσης, χωρίς πάντως μεγάλη επιτυχία. Όλα αυτά όμως μέχρι να έρθει σε επαφή με τους συλλογισμούς του Leibniz και στη συνέχεια με τις ιδέες του Βoole, που εκείνη είναι και η στιγμή που αρχίζει να ανήκει πια ο Russell, όπως μας λέει και ο ίδιος, στη Λογική.\n4 Το έργο του Boole και του Leibniz πάνω στη Λογική τον συνεπήρε πραγματικά με επίδραση σε όλες τις πτυχές της προσωπικής του ζωής ακόμα και της ερωτικής. (Ταυτόχρονα, μιας και αναφέρθηκε, η ερωτική ζωή του Russell προοδεύει και αφού πραγματοποιείται και η γνωριμία της Alice με τη γιαγιά του, η σχέση τους οδεύει προς το γάμο). Μετά από κάποιο χρονικό διάστημα όμως, ο Russell απογοητεύεται επειδή ύστερα από ενός χρόνου σκληρής μελέτης της Λογικής νιώθει πως δεν υπάρχει κάτι καινούριο που να μπορεί να μάθει και επειδή όλοι οι υπόλοιποι μαθηματικοί δεν καταλαβαίνουν πως τα μαθηματικά έχουν μείνει πίσω.\n5 Τότε γνωρίζει όμως για καλή του τύχη τον Alfred North Whitehead, ο όποιος τον συμβουλεύει να κάνει ένα ταξίδι στην υπόλοιπη Ευρώπη για να συναντήσει καινούριους και με περισσότερες γνώσεις μαθηματικούς, μια πνευματική αναζήτηση όπως λέει και ο Russell. Τέλος το κεφάλαιο κλείνει με τον γάμο του Russell με την καλή του Alice.\n6 Αντιμέτωπος με τα πάθη του\nB. Russell Αντιμέτωπος με τα πάθη του Three passions, simple but overwhelmingly strong, have governed my life: the longing for love, the search for knowledge, and unbearable pity for the suffering of mankind. *\n7 * Τρία πάθη, απλά αλλά συντριπτικά ισχυρά, κυριάρχησαν στη ζωή μου: η λαχτάρα για την αγάπη, η αναζήτηση της γνώσης και ο αβάσταχτος πόνος για τα βάσανα του ανθρώπινου είδους. B. Russell, What I have lived for - αυτοβιογραφία\n8 Ψυχολογικές Μεταπτώσεις\nΑπογοητεύσεις Ανασφάλειες Ευφορία (προσωρινή) Αναζήτηση Παράνοια Έρωτας Κατάρριψη Θεμελίων\n9 Αποδοχή ψευδών δεδομένων\nΛογική - Παράνοια Τι είναι η παράνοια; Ψυχοσωματική διαταραχή που οφείλεται στη βαθμιαία ανάπτυξη εσφαλμένων πεποιθήσεων. Ποια είναι σχέση της με τη Λογική; Η παρουσία συστηματικού παραληρήματος, το οποίο έχει οικοδομηθεί λογικά ξεκινώντας από ψευδή δεδομένα. Αποδοχή ψευδών δεδομένων Παράνοια Παραλήρημα\n10 Κατά αυτό τον τρόπο μπορεί να ερμηνευθεί και ο φόβος του B\nΚατά αυτό τον τρόπο μπορεί να ερμηνευθεί και ο φόβος του B. Russell: ότι προχωρώντας στα άδυτα της Λογικής θα στηριχθεί σε κάτι αναληθές, παρεκκλίνοντας έτσι από τη πορεία της αλήθειας. Σε αυτό συνέβαλαν ωστόσο και ορισμένα βιώματά του. Συγκεκριμένα: Ο πρόωρος θάνατος της μητέρας, της αδερφής και του πατέρα του (1874-6, πρβλ. Logicomix κεφ. 1) Τα κρούσματα παράνοιας στην οικογένειά του Η μοναχική παιδική ηλικία που πέρασε\n11 Η παράνοια από την σκοπιά του Russell:\nΔιάβασα ένα άρθρο στo Nineteenth Century σήμερα για την ιδιοφυΐα και την τρέλα. Το βρήκα πολύ ενδιαφέρον. Αρκετά από τα χαρακτηριστικά που αναφέρονται ως ενδεικτικά της ιδιοφυΐας ενώ παράλληλα υποδηλώνουν μια τάση προς την τρέλα, πιστεύω πως μπορώ να διακρίνω και στον εαυτό μου. Τέτοια είναι το σεξουαλικό πάθος στο οποίο τελευταία έχω μεγάλη δυσκολία να αντισταθώ και μια τάση μελαγχολίας που έχω συχνά τελευταία και η οποία με κάνει να αδημονώ να πάω σ' αυτόν τον δάσκαλο καθώς εκεί μάλλον θα είμαι πολύ απασχολημένος για να βυθιστώ σε τέτοιες σκέψεις. Μιλάει επίσης για την επιθυμία για αυτοκτονία, η οποία αν και μέχρι στιγμής δεν έχει υπάρξει καθόλου έντονη, τελευταία την αισθάνομαι ιδιαίτερα παρούσα όταν σκαρφαλώνω σε ένα δέντρο. Οφείλω να πω ότι είναι αρκετά πιθανό να αναπτύξω μια κάποια εκκεντρικότητα αν με κρατήσουν στο σπίτι για πολύ ακόμα. Η μελαγχολία μου νομίζω ότι προκαλείται κυρίως από την εσωστρέφεια που με οδήγησε να γράψω αυτό, μια εσωστρέφεια που είναι αναπόσπαστο τμήμα του χαρακτήρα μου. (Greek Exercises, 9/3/1888)\n12 Είπαν για την παράνοια:\nΟι πιο πολλοί ξέρουμε τι είναι λογική… Κι όλοι έχουμε κάποια ιδέα από τρέλα… Έχει όμως πρόσωπο η λογική; Γιατί η τρέλα έχει πολλά… Μήπως τελικά η λογική είναι ένα από τα πρόσωπα της τρέλας; Συγγραφική ομάδα του Logicomix La única diferencia entre un loco y yo, es que el loco cree que no lo está, mientras yo sé que lo estoy. (Η μοναδική διαφορά ανάμεσα σε έναν τρελό και σε μένα, είναι ότι ο τρελός πιστεύει ότι δεν είναι, ενώ εγώ ξέρω ότι είμαι) Salvador Dalí In jeder großen Trennung liegt ein Keim von Wahnsinn; man muss sich hüten, ihn nachdenklich auszubrüten und zu pflegen. (Σε κάθε μεγάλο χωρισμό υπάρχει ένα σπέρμα παράνοιας· πρέπει κανείς να είναι προσεκτικός, να το καλλιεργεί στη σκέψη του και να το φροντίζει.) Johann Wolfgang von Goethe\n13 Insanity is doing the same thing, over and over again, but expecting different results. (Η παράνοια κάνει το ίδιο πράγμα, ξανά και ξανά, αναμένοντας όμως διαφορετικά αποτελέσματα.) Benjamin Franklin(;) I became insane with long intervals of horrible sanity. (Έγινα παρανοϊκός με μακρά διαστήματα φρικτής πνευματικής υγείας.) Edgar Allan Poe\n14 Παράνοια στην Τέχνη Guernica, Pablo Picasso, 1937\n15 Disparate Conocido\n16 Αναζήτηση In adolescence, I hated life and was continually on the verge of suicide, from which, however, I was restrained by the desire to know more mathematics. (Στην εφηβεία, μισούσα τη ζωή και ήμουν συνεχώς στα πρόθυρα της αυτοκτονίας, από την οποία ωστόσο αποτράπηκα χάρη στην επιθυμία να μάθω περισσότερα μαθηματικά) Β. Russell Όπως σημειώνει ο Russell στην εισαγωγή της αυτοβιογραφίας του, η αναζήτηση της γνώσης/αλήθειας υπήρξε ένα από τα τρία «μεγάλα πάθη» της ζωής του.\n17 Η αγωνιώδης αναζήτηση του Russell οδηγεί στην κατάρριψη των θεμελίων των Μαθηματικών και γενικά όλων των «σκοταδιστικών» στοιχείων που τα είχαν κυριεύσει. Στην αρχή ίσως σε πάρει κάποιος από το χέρι. Όταν όμως μείνεις μόνος, πώς ξέρεις ότι έχεις πάρει το σωστό δρόμο; Εμπόδια θα βρεθούν εκεί που δεν το περιμένεις. Ή ίσως βάλεις ο ίδιος τρικλοποδιές στον εαυτό σου… Όταν όλα μοιάζουν να οδηγούν στο πουθενά, εσύ ποιον χάρτη θα ακολουθήσεις; Συγγραφική ομάδα του Logicomix\n18 Η σχέση με την Alys (Logicomix, 2ο κεφ.)\nΓάμος - Έρωτας Η σχέση με την Alys (Logicomix, 2ο κεφ.) Alys Pearsall Smith: Γεννήθηκε το 1867 στη Φιλαδέλφεια των Η.Π.Α. Οι μεν γονείς της υπήρξαν εξέχουσες προσωπικότητες του Αγιαστικού Κινήματος, ο δε αδερφός της δοκιμιογράφος και κριτικός. Έζησε με την οικογένειά της στην Αγγλία από το 1873 ως το 1875 και από το 1888 ως το θάνατό της, το 1951.\n19 Γνωρίζονται όταν ο Russell ήταν 17 ετών.\nΠαντρεύονται το 1894 στο Λονδίνο. Χωρίζουν το 1911, ενώ το διαζύγιο εκδίδεται και τυπικά το 1921.\n20 Οι γάμοι του Russell υπήρξαν ταραχώδεις, παρ’ όλο που δεν διαφαίνεται έντονα κάτι ανάλογο στο 2ο κεφ. του Logicomix. Παντρεύτηκε άλλες τρεις φορές (με τις Dora Black, Patricia Spence και Edith Finch), αποκτώντας συνολικά τρία παιδιά, στους δύο πρώτους από αυτούς. Όμως, όλοι οι γάμοι πλην του τελευταίου διαλύθηκαν πρόωρα, ύστερα από έντονες συγκρούσεις ανάμεσα στο εκάστοτε ζευγάρι. Στην αυτοβιογραφία του, η οποία αποτέλεσε και το κύκνειο άσμα του, ο Russell μεταξύ άλλων αναφέρει: «I have sought love, first, because it brings ecstasy […]. I have sought it, next, because it relieves loneliness […]. I have sought it, finally, because in the union of love I have seen […] the prefiguring vision of the heaven that saints and poets have imagined. This is what I sought, and though it might seem too good for human life, this is what - at last - I have found.»\n21 (Αναζήτησα τον έρωτα, πρώτον, επειδή οδηγεί στην έκσταση\n(Αναζήτησα τον έρωτα, πρώτον, επειδή οδηγεί στην έκσταση. Ύστερα, τον αναζήτησα επειδή καταπραΰνει τη μοναξιά. Τέλος, τον αναζήτησα γιατί στην ερωτική συνένωση έχω δει να προεικονίζεται ο Παράδεισος όπως τον έχουν φανταστεί οι άγιοι και οι ποιητές. Αυτό είναι που αναζήτησα, και μολονότι μπορεί να μοιάζει υπερβολικά καλό για την ανθρώπινη ζωή, αυτό είναι που, τελικά, έχω βρει.)\n22 Άλλα αποφθέγματα του Russell για τον Έρωτα\nTo fear love is to fear life, and those who fear life are already three parts dead. (Το να φοβάται κανείς τον Έρωτα ισοδυναμεί με το να φοβάται τη ζωή, και εκείνοι που φοβούνται τη ζωή είναι ήδη κατά τρία τέταρτα νεκροί.) The good life is one inspired by love and guided by knowledge. (Το ευ ζην είναι ένα, εμπνευσμένο από τον Έρωτα / την αγάπη και καθοδηγούμενο από τη γνώση.) Of all forms of caution, caution in love is perhaps the most fatal to true happiness. (Από όλες τις μορφές σύνεσης, η σύνεση στον έρωτα είναι ίσως η πιο μοιραία για την αληθινή ευτυχία).\n24 ΚΑΡΤΕΣΙΟΣ(ΝΤΕ ΚΑΡΤ) Γεννήθηκε στην πόλη Touraine με καταγωγή από παλιά οικογένεια ευγενών και εκπαιδεύτηκε στο Κολέγιο Ιησουητών του Poitiers στη σχολαστική φιλοσοφία και τις φυσικές επιστήμες. Μετά από σπουδές της Νομικής, ακολούθησαν στρατιωτική θητεία από το έτος 1618, κατά την οποία πήρε μέρος σε μάχες το έτος 1620, και ταξίδια σε διάφορες χώρες της Ευρώπης. Το 1629 μετακόμισε ο Καρτέσιος στην Ολλανδία, όπου αφοσιώθηκε εντελώς σε επιστημονικές μελέτες και συνέγραψε το μεγαλύτερο μέρος των μαθηματικών, φυσικών, ιατρικών και μεταφυσικών- φιλοσοφικών έργων του. Δημιούργησε μεταξύ άλλων τις βάσεις της Αναλυτικής Γεωμετρίας, όπου χρησιμοποιείται και το ομώνυμο σύστημα αξόνων και διατύπωσε στη Φυσική ένα νόμο διατηρήσεως. Επίσης διεκπεραίωσε και δημοσίευσε φυσιολογικές παρατηρήσεις, οι οποίες ήταν σχεδόν όλες λανθασμένες, βοήθησαν όμως πολλούς μεταγενέστερους φυσιοδίφες, λόγω της μεθόδου που ανέπτυξε.\n25 ΒΑΡΟΥΧ ΣΠΙΝΟΖΑ Μεγάλος φιλόσοφος εβραϊκής καταγωγής ( ). Οι γονείς του φρόντισαν να τον μορφώσουν και του έδωσαν την ευκαιρία να μαθητεύσει κοντά σε διάσημους δασκάλους. Έμαθε τα ελληνικά και τα λατινικά και από τα πρώτα του σπουδαστικά χρόνια, αντίθετα από τη νοοτροπία της εβραϊκής θρησκείας ήταν γεμάτος από ερωτηματικά γύρω από τα θρησκευτικά προβλήματα. Η κλίση προς τη φιλοσοφική έρευνα έγινε η αιτία να αφοριστεί το Μερικά από τα έργα του είναι: "Περί της διορθώσεως της νοήσεως", η "Θεολογικοπολιτική πραγματεία", η "Πολιτική πραγματεία", τα "Μεταφυσικά μελετήματα" και το κυριότερο από όλα η "Ηθική αποδεδειγμένη κατά γεωμετρική τάξη" ή απλά "Ηθική", όπως ο ίδιος ονόμαζε το έργο του αυτό, στο οποίο και εξέθεσε τις βασικότερες θέσεις της φιλοσοφικής του θεωρίας.\n26 ΓΚΟΝΤΡΙΦΤ ΛΑΙΜΠΝΙΤΣ Ο Λάιμπνιτς γεννήθηκε στις 21 Ιουνίου του 1646 στη Λειψία. Οι γονείς του, του κίνησαν το ενδιαφέρον για νομικά και φιλοσοφικά προβλήματα από νωρίς. Ο πατέρας του ήταν νομικός και καθηγητής της ηθικής φιλοσοφίας. Και η μητέρα του ήταν κόρη νομικού. Ο Λάιμπνιτς ήταν σε μεγάλο βαθμό αυτοδίδακτος διαβάζοντας στη περιεκτική βιβλιοθήκη του πατέρα του και μελετώντας τα Ελληνικά και τα Λατινικά από μόλις οχτώ χρονών. Στα δώδεκά του ανέπτυξε ήδη τις αρχές μιας μαθηματικής νοηματικής γλώσσας εξετάζοντας λογικά προβλήματα. Το 1661 εισήχθη στο πανεπιστήμιο της Λειψίας και άρχισε να ασχολείται με φιλοσοφικές σπουδές κοντά στο θεολόγο Adam Scherzer και τον φιλόσοφο Jakob Thomasius. . Ήδη στα είκοσι του χρόνια ήθελε να γίνει διδάκτορας των Νομικών, όμως οι καθηγητές της Λειψίας του το απαγόρεψαν εξαιτίας της μικρής του ηλικίας.\n27 ΝΤΕΙΒΙΝΤ ΧΙΟΥΜ Σκωτσέζος ιστορικός και φιλόσοφος, που επηρέασε την ανάπτυξη δυο σχολών φιλοσοφίας, του σκεπτικισμού και του εμπειρισμού. Ήταν γιος ενός εύπορου ευγενούς και είχε εκτεταμένη παιδεία. Σπούδασε νομικά στα χρόνια , αλλά διέκοψε αυτές τις σπουδές και παρακολούθησε μαθήματα Φιλοσοφίας. Εκκλησιαστικοί κύκλοι της πατρίδας του εμπόδισαν το διορισμό του Χιουμ σε θέση καθηγητή στο Πανεπιστήμιο, λόγω του σκεπτικισμού και της ανεκτικότητας που χαρακτήριζε η φιλοσοφία του.Ο Χιουμ αντιπροσωπεύει τη φιλοσοφία της «απλής λογικής». Τοποθετείται ενάντια σε κάθε μεταφυσική, την οποία θεωρεί πηγή σφαλμάτων και παρανοήσεων, επειδή αποξενώνει τον άνθρωπο από τις πραγματικές ανάγκες του, αναζητώντας κάποιες θεμελιώδεις αρχές. Ο Χιουμ απορρίπτει κάθε θρησκεία και αποδίδει την ύπαρξή τους στο φόβο και σε απροσδιόριστες ελπίδες των ανθρώπων. Απαιτεί όμως ανεκτικότητα απέναντι σε κάθε πίστη των άλλων ανθρώπων.\n28 KANT O KANT gεννήθηκε, έζησε και πέθανε στο Koenigsberg (τώρα ρώσικο Καλίνινγκραντ) της Ανατολικής Πρωσίας, δεν παντρεύτηκε ποτέ, δεν εγκατέλειψε ποτέ τη γενέτειρα πόλη του και είχε γίνει αντικείμενο σχολιασμού για την εντυπωσιακή ακρίβειά του στις κοινωνικές συναναστροφές - υπόδειγμα αυτοπειθαρχίας και παραξενιάς. Χρηματοδότησε τις σπουδές του παραδίνοντας ιδιωτικά μαθήματα και κερδίζοντας στοιχήματα στο μπιλιάρδο. Το έτος 1770 έγινε τακτικός καθηγητής για Λογική και Μεταφυσική στο ίδιο Πανεπιστήμιο και παράλληλα έκανε παραδόσεις για Φυσική, Κοσμολογία, Ανθρωπολογία, Θεολογία και Γεωγραφία. Κάποια εποχή δίδασκε στο πανεπιστήμιο 36 ώρες την εβδομάδα! Μετά από μερικές μικρότερες δημοσιεύσεις του για θέματα Φυσικής και Μεταφυσικής, παρουσίασε σε τρία θεμελιώδη έργα την υπερβατολογική φιλοσοφία του: «Κριτική του καθαρού Λόγου» (Kritik der reinen Vernunft, 1781), «Κριτική του πρακτικού Λόγου» (Kritik der praksischen Vernunft, 1788) και «Κριτική της κριτικής Δύναμης» (Kritik der Urteilskraft, 1790).\n29 Η θεωρία του Το πραγματικό ον είναι απρόσιτο σ' εμάς, διότι αυτό που αντιλαμβανόμαστε είναι τα αισθητηριακά δεδομένα και όχι τα αντικείμενα. Αυτά τα αισθητηριακά δεδομένα είναι όμως ανεξάρτητα και δεν επικοινωνούν μεταξύ τους. Για να αντιληφθεί λοιπόν ο άνθρωπος ένα αντικείμενο συνολικά και όχι μόνο τις επιμέρους ιδιότητές του, σχήμα, χρώμα, υφή κ.ά., απαιτείται από τον άνθρωπο μια εσωτερική λογική (υπερβατολογική) επεξεργασία, κατά την οποία ενοποιούνται τα επιμέρους στοιχεία της εμπειρίας. Η εξακρίβωση της ύπαρξης του «πραγματικού» αντικειμένου παραμένει όμως απρόσιτη και εμπειρικά αδύνατη\n30 ΓΚΕΟΡΓΚ ΒΙΛΧΕΛΜ ΦΡΗΝΤΡΙΧ ΧΕΓΚΕΛ (ΕΓΕΛΟΣ)\nΓεννήθηκε στη Στουτγκάρδη και σπούδασε Φιλοσοφία και Θεολογία στο Τύμπινγκεν ( ). Το 1801 έγινε καθηγητής του Πανεπιστημίου της Ιένας. Μεταξύ εργάστηκε ως Διευθυντής Γυμνασίου στη Νυρεμβέργη. Το 1816 έγινε καθηγητής στο Πανεπιστήμιο της Χαιδελβέργης και το 1818 στο πανεπιστήμιο του Βερολίνου, και το 1830 πρύτανης. Ο Χέγκελ "ήταν σφόδρα αντιδιανοούμενος και απεχθάνετο τους «σοφούς καθηγητές» και την επίδειξη της επιστημοσύνης τους. Επίσης, ο Έγελος πίστευε ότι σε όλη την Ιστορία, μόνο οι Έλληνες είχαν συλλάβει την ουσιαστική σχέση του υποκειμένου με το σύμπαν. Το μόνον που τους έλειψε ήταν μία απολύτως ανθρώπινη θρησκεία... Μία τέτοια θρησκεία έπρεπε να κατάργησει μια για πάντα το παράλογο της τυφλής μοίρας (όπως εκφράζεται στην αρχαία τραγωδία) και την τυραννία της φύσης.\n31 ΕΡΝΕΣΤ ΡΑΔΕΡΦΟΝΤ Γιος Άγγλων μεταναστών, ο Έρνεστ Ράδερφοντ γεννήθηκε στο Νέλσον της Νέας Ζηλανδίας το Όντας καλός μαθητής, κέρδισε υποτροφία για το πανεπιστήμιο από το οποίο αποφοίτησε με μία ακόμη υποτροφία για μεταπτυχιακές σπουδές στο Πανεπιστήμιο του Κέημπριτζ, που αποτέλεσε σημείο καμπής στη ζωή του. Εκεί συνάντησε τον Τζ. Τόμσον (που σύντομα θα ανακάλυπτε το ηλεκτρόνιο), ο οποίος τον ενθάρρυνε να ασχοληθεί με τις τότε νεοανακαλυφθείσες ακτίνες Χ. Ο Ράδερφορντ μέσω συνεχούς έρευνας όρισε μερικές από τις πιο βασικές αρχές στον τομέα: ακτίνες άλφα, βήτα και γάμμα, πρωτόνιο, νετρόνιο, ημιζωή, θυγατρικά άτομα. Αρκετοί από τους κορυφαίους φυσικούς του 20ου αιώνα σπούδασαν υπό την σκέπη του, μεταξύ των οποίων οι Νιλς Μπορ, Τζέιμς Τσάντγουικ και Ρόμπερ Οπενχάιμερ. Ήταν ένας εξαιρετικά ενεργητικός ερευνητής: σε περίοδο επτά ετών, εξέδωσε 80 εργασίες. Το 1907 μετακινήθηκε στο Πανεπιστήμιο του Μάντσεστερ και μαζί με τον Χανς Γκάιγκερ οργάνωσαν ένα κέντρο για να μελετήσουν την ακτινοβολία. Για αυτό τα έργο του, ο Ράδερφορντ, αν και φυσικός, κέρδισε, το 1908, το Νόμπελ Χημείας.\n32 Το επιστημονικό του έργο\nΤο 1909 ξεκίνησε τα πειράματα που επρόκειτο να αλλάξουν το πρόσωπο της φυσικής. Ανακάλυψε τον πυρήνα του ατόμου και ανέπτυξε ένα μοντέλο του ατόμου παρόμοιο με το ηλιακό σύστημα. Όπως και οι πλανήτες, τα ηλεκτρόνια περιστρέφονται γύρω από ένα πυρήνα σαν τον Ήλιο. Η αποδοχή αυτού του μοντέλου μεγάλωσε μετά την τροποποίησή του από τον Νιλς Μπορ. Επίσης ανακάλυψε ότι όλα τα γνωστά ραδιενεργά στοιχεία εκπέμπουν δύο ειδών ακτινοβολίες: θετικά και αρνητικά φορτισμένες, άλφα ή βήτα και με τον Φρέντερικ Σόντι απέδειξαν ότι όλα τα ραδιενεργά στοιχεία μεταπίπτουν βάσει συγκεκριμένων νόμων σε άλλα στοιχεία. Μία από τις διάσημες φράσεις του είναι ότι «η επιστήμη είναι είτε φυσική είτε συλλογή γραμματοσήμων».\n33 ΟΥΙΛΙΑΜ ΤΟΜΣΟΝ Ο Ουίλιαμ Τόμσον ( ) ήταν Σκωτσέζος φυσικός που το 1892 απέκτησε τίτλο ευγενείας και ονομάστηκε "Βαρώνος Κέλβιν" από την ομώνυμη περιοχή. Στη βιβλιογραφία είναι γνωστός και ως Λόρδος Κέλβιν, ιδιαίτερα γνωστός από την επινόηση της θερμοκρασιακής κλίμακας κέλβιν, ο οποία αρχίζει από το απόλυτο μηδέν. Επίσης, ο Κέλβιν θεωρείται ο πρώτος που συνειδητοποίησε ότι στις θερμοκρασίες θα πρέπει να υπάρχει ένα και μόνο κατώτατο σημείο, δηλαδή το απόλυτο μηδέν βάσει του οποίου και ανέπτυξε (επινόησε) τη γνωστή κλίμακα θερμοκρασίας που φέρει το όνομά του, κλίμακα Κέλβιν. Η Κλίμακα Κέλβιν δεν έχει αρνητικές τιμές. Ο Βαθμός Κέλβιν είναι η βασική μονάδα μέτρησης θερμοκρασιών σε προβλήματα που έχουν σχέση με τη Θερμοδυναμική, τη Ρευστομηχανική κ.α. Ένας βαθμός κλίμακας Κέλβιν ισοδυναμεί με ένα βαθμό Κελσίου.\n34 ΧΕΝΡΙΚ ΙΨΕΝ ΙΨΕΝ ΧΕΝΡΙΚ Νορβηγός θεατρικός συγγραφέας και ποιητής. Γεννήθηκε το 1828 στην πόλη Σκιέν της Νορβηγίας. Μεγάλωσε δύσκολα και κάτω από πολλές στερήσεις. Γιά να καταφέρει να σπουδάσει Ιατρική αναγκάστηκε να εργαστεί ως βοηθός φαρμακοποιού στην πόλη Γκριμστάντ, όπου είχε μετακομίσει με την οικογένεια του. Στη συνέχεια, μετέβη στην πόλη Χριστιάνα και προχώρησε αμέσως στο ανέβασμα του έργου του Τάφος του πολεμιστή. Λίγα χρόνια αργότερα, διορίστηκε διευθυντής του Νορβηγικού Θεάτρου της Χριστιάνας. Εκείνη την περίοδο έγραψε τα έργα: Τα παλικάρια στο Χέλγκελαντ, Οι Μνηστήρες του θρόνου, Η Κωμωδία του Έρωτα. Ο Ίψεν δεν κατάφερε να κερδίσει στην αρχή της καριέρας του την προτίμηση των συμπατριωτών του. Η ευθύτητα του λόγου του και η ενασχόληση του με θέματα που καλύπτονταν από την κοινωνική υποκρισία (ο έρωτας, η σχέση των δύο φύλων, κ.α) ενόχλησε πολλούς και έτσι φανερά απογοητευμένος εγκατέλειψε την χώρα του και έφυγε στο εξωτερικό. Δεν γύρισε σ? αυτήν παρά μόνο όταν έγινε διάσημος πιά, συγγραφέας. Στα 27 χρόνια που έζησε στο εξωτερικό έγραψε σημαντικά έργα όπως: Τα θεατρικά έργα Μπραντ (η πρώτη μεγάλη του επιτυχία), Πέερ Γκυντ, Τα στηρίγματα της κοινωνίας, Το σπίτι της κούκλας, Βρυκόλακες, Ένας εχθρός του λαού, Αγριόπαπια, Η κυρά της θάλασσας, κ.α. Με την επιστροφή στην πατρίδα του ο Ίψεν γράφει άλλα τρία έργα: Τον αρχιμάστορα Σόλνες, Τζων Γκάμπριελ Μπόρκμαν και Όταν εμείς οι νεκροί ξυπνήσουμε. Πέθανε το 1906.\n35 Αξιολόγηση . Παρά το γεγονός ότι ο Ίψεν τιμήθηκε (αλλά και από ορισμένους κύκλους αμαυρώθηκε), κατά τη διάρκεια της ζωής του, ως πηγή εκείνου που ο Μπέρναρντ Σω ονόμασε «ιψενισμό» (δηλαδή, μια κριτική της ηθικής της εποχής του με μορφή θεατρικού έργου), αναγνωρίστηκε κυρίως ως ο δημιουργός του σύγχρονου δραματικού θεάτρου πρόζας. Η μεταγενέστερη κριτική εκτιμάει άλλες ιδιότητες στο έργο του: την αξεπέραστη δεξιοτεχνία της τεχνικής του, τη διεισδυτική ψυχολογική του ανάλυση, τον συμβολισμό του και την ποίηση του θεατρικού του λόγου. Τα θεατρικά έργα που έγραψε στα ώριμα χρόνια της ζωής του -έργα με τα οποία διερεύνησε τι σημαίνει πραγματικότητα και τι ψευδαίσθηση, τι είναι πραγματικά αληθινό και τι επίπλαστο μέσα στο άτομο και στην κοινωνία- συνέβαλαν σημαντικά στην εξέλιξη και στον εμπλουτισμό του δραματικού θεάτρου πρόζας γενικότερα.\n36 Φιλοσοφικές και μαθηματικές αναφορές\n37 Απειροστό Ο όρος εμφανίστηκε κατά τα πρώτα στάδια ανάπτυξης του απειροστικού λογισμού και του έδωσε το όνομά του. Σήμαινε κάθε μεταβλητή ποσότητα όσο γίνεται μικρή αλλά όχι μηδενική. Με την έννοια αυτή χρησιμοποιούν τον όρο οι πρόδρομοι του απειροστικού λογισμού, ιδιαίτερα ο Λάιμπνιτς. Μέχρι ακόμα και πριν τον τελευταίο Παγκόσμιο Πόλεμο ο όρος εμφανίστηκε εμφανίζεται σε βιβλία απειροστικού λογισμού, όχι όμως πια σε πρώτο ρόλο όπως γίνονταν ως τα τέλη του περασμένου αιώνα. Με τη βοήθεια αυτής της όχι σαφούς έννοιας δόθηκαν αρχικά οι έννοιες του παραγώγου και του ολοκληρώματος. Ουσιαστικά η έννοια του απειροστού έπαιξε κύριο ρόλο για το σχηματισμό της έννοιας της σύγκλυσης. η κατά τον 19ο αι. αυστηρή κριτική των Κοσί, Βαιερστράιςκ.α. οδήγησε στο σύγχρονο μαθηματικό ορισμό της έννοιας της σύγκλυσης.\n38 Έτσι σήμερα οι έννοιες παράγωγος, ολοκλήρωμα και άλλες συναφείς ορίζονται με καθαρότητα και με πλήρη λογική αυστηρότητα χωρίς να είναι η ανάγκη να καταφεύγουμε σε έννοιες μυστηριώδης και ασαφής.\n39 Απειροστικός λογισμός\nΈνας από τους πιο δημιουργικούς κλάδους των μαθηματικών. Έχει πολυάριθμες εφαρμογές στηνν σύγχρονη επιστήμη (αστρονομία, μηχανική, χημεία, φυσική, βιολογία, ηλεκτρολογία κ.α. Η οριστική του διαμόρφωση άρχισε μόλις τον 17ο αιων. με τις εργασίες των Λαίμπνιτς και Νεύτωνα. Αλλοί σύγχρονοι θεμελιωτές του α.λ. Κοσί, Καρτέσιος, Χίλμπερτ, Όιλερ, Φουριέ, Φερμά, Ρίμαν, Πασκάλ, Τορικέλι κ.α. (Αρχιμήδης) Η σύγχρονη μορφή του οφείλεται στην κριτική των θεμελιών από τους Κοσί, Χίλμπερτ κ.α.\n40 Διαφορικός λογισμός (στιγμιαία ταχύτητα, Καμπύλη εφαπτομένης)\nΟλοκληρωτικός λογισμός( εμβαδόν) Διαφορικές εξισώσεις\n41 Θεμελίωση των μαθηματικών\nΑπό την εποχή του Πυθαγόρα, οι φιλόσοφοι αναρωτήθηκαν για τη φύση των μαθηματικών οντοτήτων και τους λόγους της εγκυρότητας της μαθηματικής γνώσης. Από το Διαφωτισμό μέχρι τα μισά του 19ου αιώνα, περίπου, κυριάρχησε η άποψη των μαθηματικών ως της ανώτατης μορφής γνώσης, της μόνης που μπορεί να φτάσει σε μια αλήθεια απόλυτη και αντικειμενική, εντελώς ανεξάρτητη από τη δύναμη του νου να τη συλλάβει ή, πολύ περισσότερο, να τη δημιουργήσει - αυτή είναι η άποψη που θέλει τα μαθηματικά «κορωνίδα των επιστημών», τίτλο που τα μαθηματικά κληρονόμησαν από τη θεολογία. Κάτω από αυτή την οπτική, οι βασικές έννοιες των μαθηματικών αντανακλούν ιδιότητες του ίδιου του σύμπαντος, και τα θεωρήματά τους είναι απεικονίσεις ανώτερων αληθειών.\n42 Η άποψη αυτή έλκει την καταγωγή της από τον Πλάτωνα-και, με κάποια έννοια, τον Πυθαγόρα πριν από αυτόν-και την θεωρία του για τις απόλυτες ιδέες-πρότυπα (είδη), τις οποίες οι ανθρώπινες μαθηματικές κατασκευές απλώς προσεγγίζουν-- γι' αυτό και ονομάζεται μαθηματικός πλατωνισμός. Όμως, τον 19ο αιώνα μια σειρά από νέες ανακαλύψεις, με κυρίαρχη ανάμεσά τους αυτή των μη ευκλείδειων γεωμετριών, οδήγησε στην ανατροπή του κλασικού, ιδεαλιστικού προτύπου, και έγινε αφορμή για την αμφισβήτηση της απόλυτης εγκυρότητας της μαθηματικής αλήθειας.\n43 Το Παράδοξο του Ράσελ, κατάφερε ισχυρό πλήγμα στην αρχική αισιόδοξη άποψη, ότι το έργο αυτό θα ήταν μάλλον απλό. Το «Πρόγραμμα» που ανακοίνωσε ο Ντάβιντ Χίλμπερτ, στη δεκαετία του 1920, εκφράζει την πιο αισιόδοξη εκδοχή του οράματος των επίδοξων θεμελιωτών: τη δημιουργία ενός αυστηρού, τυπικού αξιωματικού συστήματος για όλα τα μαθηματικά, καθώς και την απόδειξη ότι το σύστημα αυτό είναι συνεπές (δεν οδηγεί σε παράδοξα), πλήρες (δεν αφήνει μέρος της αλήθειας αναπόδεικτο) και αποκρίσιμο (για κάθε πρότασή του υπάρχει συγκεκριμένη διαδικασία που αποφαίνεται με βεβαιότητα για το αν η πρόταση προκύπτει από αξιώματα ή όχι).\n44 Λογιστικός Λογισμός Ο Λάιμπνιτς ονειρεύτηκε τη δημιουργία ενός λογιστικού λογισμού(calculus ratinocinator) ένα πανίσχυρο προτασιακό λογισμό του οποίου οι προτάσεις να επιδέχονται πράξεις μαθηματικού τύπου. Ο λογισμός αυτός οδηγούσε σε ένα απόλυτα ορθολογικό σύστημα λήψης αποφάσεων, ώστε όταν οι άνθρωποι διαφωνούν να λένε «ας λογαριάσουμε» ή «ας υπολογίσουμε» και θα βρίσουν με εφαρμογή κάποιων κανόνων τη σωστή λύση.\n45 Φιλοσοφία Η λέξη φιλοσοφία ετυμολογικά είναι σύνθετη και προέρχεται από το αρχαίο ελληνικό φιλείν (που σημαίνει αγάπη) και τη λέξη σοφία. Η φιλοσοφία ασχολείται με ερωτήματα ή απορίες που μπορούμε να αποκαλέσουμε οριακά, θεμελιώδη, ή έσχατα. Η αναζήτηση απαντήσεων σε ερωτήματα που πιθανά ξεπερνούν τις ανθρώπινες γνωστικές δυνατότητες, ακόμα κι αν αυτά παραμείνουν τελικά αναπάντητα, βοηθά στη διερεύνηση των ορίων της ανθρώπινης σκέψης. Δεν θα ήταν λάθος να πούμε ότι φιλοσοφία είναι σκέψη πάνω στην ίδια τη σκέψη και τις δυνατότητες της.\n46 Η φιλοσοφία ως ιδιαίτερος τρόπος του σκέπτεσθαι εμφανίζεται στην αρχαία Ελλάδα του 6ου αιώνα π.χ. η λέξη σοφός είχε πρακτική υπόθεση. Η λέξη σοφός είχε αρχικά τη σημασία του έμπειρου σε μια τέχνη, του επιδέξιου στις πρακτικές υποθέσεις. Σοφός ονομάζεται και ο φρόνιμος ευφυής στα κοινά πράγματα του βίου και μάλιστα, στα πολιτικά. Όπως η λέξη «σοφία» έτσι και η λέξη «φιλοσοφία» ή «φιλόσοφος» χρησιμοποιήθηκαν από παλιά με διάφορες σημασίες. Ο πρώτος που χρησιμοποίησε τον όρο φιλοσοφία με τη στενότερη σημασία του όρου και που ονόμασε τον εαυτό του φιλόσοφο ήταν ο Πυθαγόρας. Για πρώτη φορά, του ως όρου σοφού και φιλοσόφου της τονίζει ο Πλάτων. Αρχικά φιλοσοφία σήμαινε την αγάπη για τη γνώση. Ο Πλάτων είναι εκείνος που μεγαλύτερη βαρύτητα στο πρώτο συνθετικό για να τονίσει ότι μόνον ο Θεός είναι σοφός ενώ ο άνθρωπος μπορεί να επιδιώξει τη σοφία. Φιλόσοφος λοιπόν είναι εκείνος που στρέφεται προς την ουσία των πραγμάτων και φιλοσοφία είναι η επιδίωξη της γνώσης της αληθινής πραγματικότητας.\n47 Δεν μπορεί να διδαχθεί. Διότι κάθε φιλόσοφος δίνοντας έναν ορισμό της δικής του αντίληψης για τη φιλοσοφία η οποία δεν συμφωνεί με τις αντιλήψεις άλλων φιλοσόφων. Έτσι η φιλοσοφία η ίδια τον εαυτό της αντικείμενο θεώρησης. Δηλαδή ορίζεται ως η που κάνει και τον εαυτό της αντικείμενο θεώρησης. Η σημασία αυτή της φιλοσοφίας παρέμεινε στην ιστορία της δυτικής σκέψης έως τον 19ο αιώνα. Κατά τη φιλοσοφική παράδοση δύο είναι τα κίνητρα του φιλοσοφείν. Το θαυμάζειν και η αμφιβολία.\n48 ΔΙΑΙΡΕΣΗ ΤΗΣ ΦΙΛΟΣΟΦΙΑΣ\n49 Βάκων => στηρίζεται η διαίρεση του στις βασικές δυνάμεις της ψυχής :μνήμη, φαντασία και νους που αντιστοιχούν στην Ιστορία την ποιητική και τη φιλοσοφία. Με γνώμονα αυτό που αφορούν διαιρούνται σε Φυσική Θεολογία(Θεός), Φυσική(Φύση) και Ανθρωπολογία(άνθρωπος) Καντ Χέγκελ Θεωρητική Φιλοσοφία/ Ηθική/ Αισθητική\n50 ΠΛΑΤΩΝ Θεωρία των ιδεών αποτελεί τον κορμό της πλατωνικής φιλοσοφίας. Διάκριση στον κόσμο του Γίγνεσθαι και του Είναι. Ο κόσμος του είναι, προσιτός μόνο στη νόηση, είναι αιώνιος και αμετάβλητος, ενώ ο κόσμος του γίγνεσθαι βρίσκεται σε διαρκή μεταβολή και είναι προσιτός στην αίσθηση. Ο Πλάτωνας ξεχώρισε τις ιδέες ως αντικείμενα της γνώσης από τον κόσμο της αίσθησης καθώς τα αισθητά πράγματα υπόκεινται σε διαρκεί μεταβολές και εκ τούτου δεν ανήκουν στη σφαίρα του επιστητού. Επίσης ο Πλάτωνας οδηγείται στη διχοτόμιση του κόσμου σε έναν ορατό και σε ένα νοητό. Η διχοτόμηση αυτή αντιστοιχεί στη διάκριση ανάμεσα στην αίσθηση και τον νου, ανάμεσα στην δόξα και στην επιστήμη. Η γνώση μέσω των αισθήσεων είναι αβέβαιη. Για να φτάσουμε στη γνώση πρέπει να απαλλαγούμε από την επίδραση των αισθήσεων και μόνο με την νόηση είναι δυνατή η πρόσβαση στις ιδέες.\n51 Descartes Πατέρας της νεότερης φιλοσοφίας.\n52 Η αμφιβολία αποτελεί τον κορμό της καρτεσιανής μεθοδολογία με την έννοια ότι δεν αφορά σε ορισμένα στοιχεία μόνον του συστήματος της γνώσης αλλά σε ολόκληρο το σύστημα. Αίτημα του ορθού λόγου είναι να μη γίνεται τίποτε αποδεκτό που δε θεωρείται εντελώς βέβαιο και αναμφισβήτητο. Βαθμίδες μεθοδικής αμφιβολίας: Αναξιοπιστία των αισθήσεων Η αβεβαιότητα σε ό,τι αφορά την ύπαρξη του εξωτερικού κόσμου (ή το πρόβλημα του εξωτερικού κόσμου) Η αναξιοπιστία των συλλογισμών Η ριζική αμφιβολία.\n53 Αρχιμήδειο σημείο: COGITO ERGO SUM\n54 HUME Ένα κεντρικό σημείο της φιλοσοφίας του Hume είναι η ιδέα ότι μπορεί να υπάρξει επιστήμη της ανθρώπινης φύσης κατά το πρόσωπο της φυσικής επιστήμης του Νεύτωνα. Σκοπό του Hume αποτελεί η προσπάθεια να εξακριβώσει με εμπειρική έρευνα τις αρχές της ανθρώπινης γνώσης που αποτελούν και τις αρχές ή το θεμέλιο των επιστημών. Ο Hume πιστεύει ότι η θεμελιώδης αρχή του εμπειρισμού σύμφωνα με την οποία το υλικό το περιεχόμενο όλων των ιδεών πηγάζει από την αισθητηριακή αντίληψη ( εμπειρία) συλλαμβάνει όμως αυστηρότερα την έννοια της αντίληψης ενώ παράλληλα περιορίζει το νόημα της ιδέας ( η παράστασης). Αυτό φαίνεται από τη διάκριση που κάνει ανάμεσα στις εντυπώσεις (impressionς ) και τις ιδέες (ideas).\n55 Αυτό που μας δίδεται πρωταρχικά μέσω των αισθήσεων είναι κατά τον Hume οι εντυπώσεις. Οι απλές εντυπώσεις είναι τα έσχατα στοιχεία της εμπειρίας ενώ οι ιδέες δεν είναι α περιεχόμενα εν γένει της συνείδησης αλλά αντίγραφα εντυπώσεων. Ο Hume κατατάσσει τα περιεχόμενα της συνείδησης σε 2 κατηγορίες ή στις εντυπώσεις και στις ιδέες που είναι αναπαραγωγή με τη μνήμη των εντυπώσεων.\n56 Φιλοσοφία είναι η επιστήμη της Αλήθειας.\nΚατέβασμα ppt "Logicomix Υπεύθυνοι Μαθητές: Τσιαμπαλής Αθανάσιος"


Η χαμένη σοβαρότητα / Ένα κείμενο με αφορμή την παράσταση Η σημασία να είσαι σοβαρός | CueMagazine\nHome›Cues›Άποψη›Η χαμένη σοβαρότητα / Ένα κείμενο με αφορμή την παράσταση Η σημασία να είσαι σοβαρός\n«Πρέπει να είναι κανείς σοβαρός σε κάτι , αν θέλει να έχει κάποια απόλαυση στη ζωή του. Εσύ φίλε μου είσαι σοβαρός στο καθετί, έχεις τόσο απόλυτα κοινό χαρακτήρα».\nΣτην παράσταση ερχόμαστε σε επαφή με τους κοινούς, σοβαρούς ανθρώπους που έπλασε ο Όσκαρ Ουάϊλντ. Πρωταγωνιστές του είναι εκείνοι που πράττουν ό,τι αναμένεται από τον Άλλο. Αναδεικνύεται η ανάγκη τους να φανούν σοβαροί, αμέμπτου ηθικής (Earnest), εμμονικά αφοσιωμένοι στις κοινωνικά αποδεκτές νόρμες. Ωστόσο, μας κλείνουν το μάτι, αποκαλύπτοντας το κρυμμένο κομμάτι του εαυτού τους που επιθυμεί. Που δεν ακολουθεί με κλειστά μάτια, χωρίς να διερωτάται και να επιλέγει.\nΣαν να έχουν δύο πλευρές, του «φαίνεσθαι» και του συγκαλυμμένου «είναι». Χρειάζεται να εφεύρουν φανταστικούς φίλους για να αρνηθούν κοινωνικές υποχρεώσεις ή για να προσελκύσουν την κοπέλα που τους ελκύει. Μόνο μέσω του ψέματος τολμούν να προσεγγίσουν τις ανάγκες τους. Υπάρχει μια απαγόρευση που πατάει φρένο στην αποκάλυψη του πραγματικού εαυτού.\nΚαι παρότι στην τότε εποχή της Βικτωριανής Αγγλίας η έμφαση στους τύπους και οι επακόλουθες απαγορεύσεις ήταν κάτι το σύνηθες, στις μέρες μας η γνώση του αυθεντικού εαυτού εξακολουθεί να μην είναι προσβάσιμη σε όλους.\nΆραγε ο αληθινός μας εαυτός αφέθηκε να εκδηλωθεί ή χρειάστηκε να επικαλυφθεί από το βλέμμα μιας μητέρας που δεν άντεχε την επιθυμία μας; Υπήρξε ο ενδιάμεσος χώρος, ανάμεσα σε εμάς και σε εκείνη, που γέμισε με δημιουργικότητα, ανακαλύψεις, παιχνίδι, φαντασία; Είχαμε μια μητέρα αρκετά καλή στο να αντέχει τον διαχωρισμό από τη συμβιωτική σχέση μαζί μας και στο να μας αποδέχεται όπως είμαστε και όχι όπως θα ήθελε εκείνη να είμαστε.\nΤέτοιες ψυχικές εξερευνήσεις διακινεί ο Όσκαρ Ουάιλντ, θίγοντας τη διαχρονική ανάγκη των ανθρώπων να συντονίζονται με τις απαιτήσεις των Άλλων, χάνοντας κομμάτια του εαυτού τους. Αυτή η επιτακτικότητα της ταύτισης αναγκών, καταλήγοντας σε ένα ψεύτικο προσωπείο, μπορεί να αποβεί τραγική, όσο και αν μας ξαλαφρώνει η κωμική διάσταση που αναδεικνύεται κατά την παράσταση.


Συγχαρητήριο τηλεφώνημα από τον Κώστα Καραμανλή στον Κ.Μητσοτάκη | Pronews\nΣτην Πειραιώς το κλίμα είναι πανηγυρικό και στο πλαίσιο αυτό ο Κυριάκος Μητσοτάκης δέχτηκε το συγχαρητήριο τηλεφώνημα από τον Κώστα Καραμανλή.\nΟ Αντώνης Σαμαράς σε δήλωσή του πήρε τη σκυτάλη από τον πρόεδρο της ΝΔ και ζήτησ επίσης εκλογές.\nΗ παράταξη νίκησε. Το δίκαιο νίκησε. Η αλήθεια νίκησε. Η Ελλάδα νίκησε. Σήμερα είναι μια πολύ μεγάλη μέρα. Αύριο ξημερώνει μια μεγάλη μέρα που θα είναι για όλους τους Έλληνες. Συγχαρητήρια σε όλους. Έπρεπε για το καλό του τόπου να γίνουν έτσι τα πράγματα. Με ελπίδα αντιμετωπίζουμε το αύριο.\n"Θα είναι λάθος για τον τόπο, για την οικονομία, για την λογική" η απάντησή του σε ερώτηση δημοσιογράφων για το ενδεχόμενο να μην πάει σε πρόωρες εκλογές ο Αλέξης Τσίπρας.


ΠΑΡΑΣΚΕΥΉ 09 ΦΕΒ\nΟ Σαββής και η Κατερίνα ανησυχούν για την κατάσταση της Σοφίας η οποία είναι αφηρημένη συνεχώς. Η Κορίνα ζητά από τον Μανώλη μια μεγάλη χάρη, αλλά αυτός αρνείται. Η Σάρα λίγο πριν φύγει δίνει ένα δώρο στην Στέλια, κάτι που ήθελε πολύ η Γρηγορία με αποτέλεσμα η Γρηγορία απογοητεύεται με αυτό. Η Τούσια προσπαθεί να στήσει την επιχείρηση της αλλά όλα της φαίνονται βουνό. Από την άλλη ο Απόστολος προσπαθεί να μάθει τις κινήσεις του Πάρη όσο αφορά την Σοφία αλλά ο Πάρης αποφασίζει να αφιερωθεί στην βιοτεχνία και στο νέο προϊόν που θα εισάγουν μετά από πρωτοβουλία του Βύρωνα.


«Μπορούν να γίνουν παρεμβάσεις κυκλοφοριακές» δηλώνει η Αλεξάνδρα Τσανάκα αναφορικά με την οδό Βενιζέλου και όχι μόνο – Καβάλα\n«Μπορούν να γίνουν παρεμβάσεις κυκλοφοριακές» δηλώνει η Αλεξάνδρα Τσανάκα αναφορικά με την οδό Βενιζέλου και όχι μόνο\nΠολύς λόγος για την οδό Βενιζέλου και τα αστικά λεωφορεία που πρόκειται να επιστρέψουν σε αυτήν. Η μηχανικός και συγκοινωνιολόγος που επικαιροποίησε την συγκοινωνιακή μελέτη για το τμήμα που μονοδρομήθηκε, έκανε σχετικές δηλώσεις που αξίζουν να αναλυθούν…\nΌπως τόνισε αρχικά «Στις εσοχές αριστερά στο δρόμο νομίζω ότι λείπει η σηματοδότηση. Δεν είναι για μόνιμη στάθμευση, είναι για προσωρινή. Όλα αυτά τα μέτρα θέλουν αστυνόμευση. Αλλιώς δεν μπορούν να λειτουργήσουν. Αλλιώς πως θα μάθει ο κόσμος;\nΕγώ βλέπω σταθμευμένα αυτοκίνητα μόνιμα. Οι εσοχές πρέπει να είναι ελεύθερες. Το σκεπτικό είναι ο πελάτης των καταστημάτων να σταματά, να ψωνίζει, να φεύγει. Την μελέτη την είχε κάνει η κ. Νικολαϊδου και συμφωνώ. Όσο για τα αστικά, ανάμεσα στις 8-9 το πρωί περνούσε ένα λεωφορείο ανά τρία λεπτά. Αυτό δεν γίνεται».\nΠρόσθεσε δε πως «Επίσης διάβασα την συνέντευξη του Προέδρου των Αστικών Λεωφορείων και νομίζω ότι τα εισιτήρια που λέει ότι χάθηκαν λόγω της μεταφοράς των στάσεων από τη Βενιζέλου στην Ερυθρού έγινε γιατί τα σχολεία ήταν κλειστά όπως και το Ωδείο. Να δει όμως τις ανάλογες περιόδους, όταν ήταν ίδιες οι συνθήκες.\nΑς γίνει μια δοκιμή όμως, η Βενιζέλου δεν είναι αρτηρία και κεντρικός δρόμος. Είναι δευτερεύων δρόμος. Άρα δεν μπορούμε να δίδουμε πλήρη κυκλοφορία σε όλα τα λεωφορεία. Δύο γραμμές ίσως, αλλά με διαφορετικό ωράριο. Μια γραμμή για το Νοσοκομείο, μια για το Νεκροταφείο ίσως να έφερνε αραιά δρομολόγια.\nΠρέπει να δημιουργηθεί κάτι άλλο αν θέλουμε να προχωρήσει το σχέδιο στη Βενιζέλου. Να γίνει καλύτερα μια στάση απέναντι από την Μυροβόλο και να περιμένει εκεί ο κόσμος κανονικά. Εν πάσει περιπτώσει το βασικό μου πρόβλημα είναι να ανοίξουμε τα αστικά ώστε να την χρησιμοποιεί ο κόσμος και για να το κάνουμε αυτό πρέπει να βρούμε καλές στάσεις και να μην περνούν όλα τα αυτοκίνητα είτε από τη Βενιζέλου είτε από την Ερυθρού.\nΌσο για τον κόμβο στον Άγιο Λουκά, τότε είχαμε και τον Κυριάκο Τυρολόγο εδώ και είχε γίνει φασαρία Ο κόμβος είναι μικρός τελικά. Αν δεν ήταν αυτός ο κόμβος θα χρειαζόταν φανάρια. Αυτό είναι και το καλό των κόμβων».\nΠρόσθεσε δε πως « Ένα τέτοιο σχέδιο έχουμε και για το Φάληρο, δηλαδή έναν οδικό κόμβο. . Έχουμε έτοιμη μελέτη, την έχει η Τεχνική Υπηρεσία του Δήμου Καβάλας στα χέρια της και αναμένουμε την έγκριση. Χωράει εκεί κυκλικός κόμβος χωρίς φανάρια. Η διοίκηση του Δήμου θέλει τον κόμβο αρκεί να βρεθούν χρήματα. Εμείς κάναμε σχέδια περί των 800 χιλιάδων ευρώ. Μιλάμε για μικρό έργο. Ο κόμβος της Χρυσούπολης κάνει 1.5 εργολαβία. Γιατί το έργο θα έχει και ασφαλτικά αφού πρέπει να γίνει και δίκτυο ομβρίων υδάτων. Ελέγχεται βέβαια η μελέτη και ο Δήμος Καβάλας αναζητά λεφτά για να εκτελέσει το έργο που δεν μπορεί να μπει στο νέο ΕΣΠΑ. Αλλά ίσως και να βρεθεί άλλο κονδύλι αφού η προθεσμία έκλεισε στις 10 Σεπτεμβρίου οπότε δεν μιλάμε για αυτό το ΕΣΠΑ. Είναι ένα έργο που θα κρατήσει 12 μήνες και σαφώς θα υπάρξει ταλαιπωρία στον κόσμο αφού μιλάμε για κέντρο της πόλης. Εμείς έχουμε πρόταση για να λειτουργεί και τμήμα του δρόμου και άρα πρέπει να γίνει γρήγορα για να μην υπάρξει μεγάλη ταλαιπωρία του κοινού».\nΣ.Σ. Η εφημερίδα μας διαφωνεί κάθετα με την μη επιστροφή των αστικών λεωφορείων στην Βενιζέλου, είναι μία επιτακτική ανάγκη για την εξυπηρέτηση των κατοίκων και των μαθητών της περιοχής. Αυτοί που σχεδίασαν το έργο, όπως και η κ. Τσανάκα που επικαιροποίησε την μελέτη όπως και την διαπλάτυνση των πεζοδρομίων, έπρεπε να τα είχαν σκεφτεί αυτά νωρίτερα και όχι να ¨αναθεματίζουν ” σήμερα καταστάσεις που δεν πρόβλεψαν… Διότι σήμερα ερχόμενοι αντιμέτωποι με τα όσα λανθασμένα έκαναν υιοθετούν την λογική “πονάει κεφάλι, κόψει κεφάλι”…\n← Συνεργασία Θασιακής Ένωσης και Εμπορικού Συλλόγου Καβάλας για εκπτώσεις στα εμπορικά καταστήματα\n«Πρέπει να αποκατασταθεί η αδικία» εκτιμά ο πρόεδρος της Ομοσπονδίας Επαγγελματοβιοτεχνών Γιάννης Παναγιωτίδης σε ότι αφορά την επιβολή προστίμων στους ιδιοκτήτες καφέ και ταβερνών →


Y.Farmers News: Κοινωνική Συνεταιριστική Επιχείρηση\nΤην Πέμπτη, 27 Σεπ 2012, στις 19.00, στα Λουτρά Λαγκαδά, η Γυναικεία Κοινωνική Συνεταιριστική Επιχείρηση «ΜΥΓΔΟΝΙΑ» με την συμπαράσταση του Δήμου Λαγκαδά προσκαλούν όλες και όλους για να τους παρουσιάσουν το νέο αυτό σχήμα (ΚοινΣΕπ) που προσδοκά να έχει όλα τα πλεονεκτήματα του συνεργατισμού, να προσφέρει στο κοινωνικό σύνολο και ταυτόχρονα να έχει στοιχεία επιχειρηματικότητας, που θα το επιτρέψουν να λειτουργήσει στις σημερινές οικονομικές συγκυρίες.\nΗ ΚοινΣΕπ ΜΥΓΔΟΝΙΑ επέλεξε να αξιοποιήσει το ισχυρό συγκριτικό πλεονέκτημα της Ελλάδος, την φυτική ΒΙΟΠΟΙΚΙΛΟΤΗΤΑ, σε μια σημαντική περιοχή NATURA, την περιοχή Λαγκαδά, για να δημιουργήσει βιώσιμη επιχειρηματική δραστηριότητα, ΣΗΜΕΡΑ.\nΤα θέματα που θα αναπτυχθούν είναι: Αξιοποίηση των αυτοφυών αρωματικών ειδών της Ελληνικής χλωρίδας, Πολλαπλασιαστικό υλικό των Ελληνικών αρωματικών ειδών, προβλήματα & προοπτικές και Ιδιότητες & χρήσεις των Ελληνικών αρωματικών ειδών.\nΗ Κοιν.Σ.Επ. είναι αστικός συνεταιρισμός κοινωνικού σκοπού με περιορισμένη ευθύνη των μελών του και διαθέτει εκ του νόμου εμπορικές δυνατότητες. Είναι η επιχείρηση εκείνη, η οποία διοικείται ισότιμα από τα μέλη της και η λειτουργία της βασίζεται στην επιδίωξη συλλογικού οφέλους, ενώ το κέρδος της προκύπτει από δράσεις που εξυπηρετούν αποκλειστικά το κοινωνικό συμφέρον. Οι ΚοινΣΕπ προσφέρουν τη δυνατότητα στους ανθρώπους να εργάζονται μαζί και να συστήνουν βιώσιμες επιχειρήσεις, που δημιουργούν θέσεις εργασίας και προάγουν την ευημερία της κοινωνίας.\nΑν η επιχειρηματικότητα είναι η ανάληψη δράσης με κινδύνους και ένα από τα αποτελέσματα είναι το όφελος, τότε στα προαπαιτούμενα είναι η έρευνα, η εκπαίδευση και η υποστήριξη. Η ΚοινΣΕπ ΜΥΓΔΟΝΙΑ επεξεργάζεται ένα σχήμα της συνεργασίας του ΕΛΓΟ ΔΗΜΗΤΡΑ (έρευνα & εκπαίδευση), με τον Δήμο Λαγκαδά και το ΥπΑΑΤ (Χώροι & κοινωνία), και την ΠΕΝΑ (Νέες και Νέοι Αγρότες-καλλιεργητές), που θα μπορούσε να είναι ιδανική-πιλοτική για όλη την Ελλάδα.\nΤην Πέμπτη, 27 Σεπ 2012, στις 19.00, στα Λουτρά Λαγκαδά, ο Δήμαρχος Λαγκαδά κ. Ιωάννης Αναστασιάδης και η κα Χρυσάνθη Αλεξάνδρου (ΚοινΣΕπ ΜΥΓΔΟΝΙΑ) προσκαλούν όλους για μια πρώτη συνάντηση-συζήτηση ενημέρωση.\nΑναρτήθηκε από ΈΝΩΣΗ ΝΈΩΝ ΑΓΡΟΤΏΝ ΠΡΕΒΕΖΑΣ στις 7:01 μ.μ.


Μήνυση κατά της Δόμνας Σαμίου, σελίδα 2\nΠολύ σκληρό ακούγεται αυτό που λες αλλά είναι πέρα για πέρα αληθινό...\nΔεν φταίει η θρησκεία αυτή καθεαυτή, αλλά οι λειτουργοί και εκπρόσωποί της, οι οποίοι είναι άνθρωποι κι αυτοί με ανθρώπινες αδυναμίες και ελαττώματα.\nΙσως θα έπρεπε και θα περιμέναμε να έχουν κάποια ανώτερα ψυχικά χαρίσματα που να καλύπτουν την ανθρώπινη φύση, αλλά αυτοί οι άνθρωποι σπανίζουν και το χειρότερο δεν επιβιώνουν για πολύ στο εκκλησιαστικό στερέωμα... Αντιθέτως όσοι τα πάνε καλά με τις δημόσιες σχέσεις και ξέρουν και μερικά ανεκδοτάκια κάνουν σπουδαία καριέρα!!!\nΤο μέλος Astron στις 10-01-2005 στις 03:26 έγραψε:\nΚαλύτερα η Εκκλησία ας μην μιλάει για "νόσο του πνεύματος και σκότος"... γιατί στο σπίτι του κρεμασμένου δεν πρέπει να μιλάνε για σχοινί! Σωστά;\nΜήνυση στην εκκλησία λοιπόν θα κάνει επιτέλους κανείς;\nΔημιουργεί σοβαρά ψυχικά τραύματα στους ανθρώπους για αιώνες. Ποιος θα βρει το θάρρος να την καταδικάσει και να την τιμωρήσει επιτέλους;\nΕγω δε πιστευω παντως οτι η αντιδραση ειναι αποκλειστικα του κ. Ακριδα, οπως λεει ο santourman, αλλα ενος μεγαλου κοματιου της ελληνικης εκκλησιας. Διοτι το κ. Ακρητα και το κ. Χριστοδουλο τον υποστηριζουν πολλοι και βρισκουν σε αυτους αυτα που θελουν να πουν αυτοι αλλα δε τα λενε. Αν ειδατε ειδησεις θα διαπιστωσατε οτι ηταν πολλοι αυτοι που συμφωνησαν με τη μηνυση.\nΚαι αυτο ακριβως ειναι το λυπηρο για μενα!!! Εγω χαρακτηριζω τη κοινωνια μας εξαιρετικα πουρητανη και συντηριτικη και το κατακρινω! Ειναι δηλαδη ντροπη αυτα τα τραγουδια και δεν ειναι ντροπη οι χυδαιοτητες και οι σφαγες της ελληνικης γλωσσας και πολιτισμου που βλεπουμε καθημερινως σε αλλες εκπομπες!!!!\nΚαι διαφωνω καθετα με το οτι η παραδοση εχει και αρνητικα και θετικα στοιχεια και αρα πρεπει να κρυβουμε τα αρνητικα της σε ενα ντουλαπακι και να θεοποιουμε τα θετικα της!!! ΟΧΙ!! ΜΕΓΑ λαθος!!! Στη κριση μας και της οικογενειας μας ειναι να κρινουμε τι ειναι γονιμο και τι οχι απο τη παραδοση μας ! ΧΡΕΟΣ των φορεων της παραδοσης (και μεσα σε αυτους ειναι και τα ΜΜΕ) ειναι να παρουσιαζουν τα ΠΑΝΤΑ με σεβασμο στη παραδοση και στο τηλεθεατη! Και αυτο νομιζω εκανε η εκομπη που εμφανιστηκε η κ. Σαμιου (οχι η Αντζη ε?? με μπερδευεστε!! χεχε!!)!\nΑκομα και οι μπαλωθιες ειναι παραδοση και πολιτισμος, οπως ειναι και πολλοι αλλοι τροποι εκφρασης της ανθρωπινης φυσης και των ανθρωπινων αναγκων!! Το θεμα ειναι πως το εκλαμβανει κανεις και το ποσο ετοιμη ειναι μια κοινωνια να καταλαβει τη διαφορα μεταξυ του εθιμου και του γελοιου!! Και μαλλον δεν ειμαστε ετοιμοι εμεις απο οτι καταλαβαινουμε!! Δυστυχως πολλοι συνανθρωποι μας ειναι σε μεσαιωνικο επιπεδο! Καινε τις μαγισσες για να γλυτωσουν απο τη κακία τους, την ημημαθεια τους και τη καταντια τους!!! Στρουθοκαμηλιζουμε κατα την αποψη μου!!!\nΤο μεγαλο λαθος του Ορθοδοξου, αλλα και του Χριστιανισμου, οπως τον εξεφρασαν οι μεταγενεστεροι του Χριστου γενικως, ειναι οτι εχει απαρνηθει την ανθρωπινη φυση, με τα καλα τις και τα κακα τις!!! Μιλαει για κατι το ιδανικο και θετει τον ανθρωπο σε μια συνεχη αρνηση της φυσης του, προκειμενου να βρει τον Παραδεισο του! Αυτο τον φερνει συνεχως σε μια συγκρουση με τις αναγκες του και τον θετει αντιμετωπο με το μεγαλυτερο κριτη που υπαρχει... τον εαυτο του!!! Και για αυτο δεν ειναι δυνατο ποτε να βρει την ισορροπια που πρεπει και να δημιουργησει σε ολες τις εκφανσεις του πολιτισμου, οπως εγινε με παλαιοτερες θρησκειες της αρχαιοτητας (μια εξ αυτων και η αρχαιοελληνικη)!!\nΔεν ειμαι αθεος ουτε πιστυεω σε κανα 12θεο! Πιστευω ΠΑΡΑ ΠΟΛΥ στο Θεο! Στον Θεο ομως τον "φιλο" του ανθρωπου, αυτον που πραγματικα εχει αναγκη ο ανθρωπος ΠΑΝΤΑ! Οχι στο τιμωρο, το σκληρο, το δικαιο οπως τον εμφανιζει η εκκλησια μας! Και μαλιστα πιστευω οτι ο Χριστος αλλο δειδαξε και αλλο μας δειδασχουν τα σχολεια μας!!!\n[ Το μήνυμα επεξεργάστηκε από: SteliosG on 10-01-2005 18:14 ]\nΤο μέλος XeniaRodo στις 10-01-2005 στις 10:10 έγραψε:\nMήπως να καταστρέψουμε και τους κούρους που είναι γυμνοι?\nΉ τα αρχαία αγγεία με τους σατυρους με το τεράστιο πέος?\nΝα ξέρετε πάντως ότι, πέρα από κάποιες υπερβολές που συνέβησαν από φανατισμένους «χριστιανούς», στους αρχαίους ναούς που μετατράπηκαν σε χριστιανικούς ναούς * (όπως π.χ. ο Παρθενώνας, ναός της Παρθένου Αθηνάς --> Παναγία Αθηνιώτισσα, ναός της Παρθένου Μαρίας) δεν υπήρξε «λογοκρισία»: υπήρχαν και γυμνές σκηνές και γυμνά αγάλματα! Παρ' όλα αυτά οι πιστοί της τότε εποχής δεν σκανδαλίζονταν!\nΔιάκριση να υπάρχει και όλα λύνονται.\n* Στην Ακρόπολη μετατράπηκαν σε χριστιανικούς ναούς ο Παρθενώνας (ως ναός της Παρθένου Μαρίας) και το Ερεχθείο, ενώ ανάμεσα σ’ αυτούς, στη θέση του ναού της Πολιάδος Αθηνάς, ιδρύθηκε ο ναός της Αγίας Τριάδας και στα Προπύλαια διασκευάστηκε σε χριστιανικό ναό (ίσως των Αρχαγγέλων) η νότια πτέρυγα του οικοδομήματος. Ως τόποι χριστιανικής λατρείας χρησίμευσαν και τα σπήλαια της Ακρόπολης: το σπήλαιο του Πανός (¶γιος Αθανάσιος), η Κλεψύδρα (¶γιοι Απόστολοι στα Μάρμαρα) και το σπήλαιο στο χορηγικό μνημείο του Θρασύλλου (Παναγία η Σπηλιώτισσα). Στα μέσα του 5ου αιώνα ιδρύθηκε η βασιλική του Διονυσιακού θεάτρου και η βασιλική του Ασκληπιείου προς τιμή των Αγίων Αναργύρων, ενώ πάνω από το Ωδείο του Ηρώδη του Αττικού, φέρεται ότι υπήρχε βασιλική του Αγίου Ανδρέα.\n[... αναφέρονται πολλές άλλες ενδιαφέρουσες περιπτώσεις ...]\nΣτις περιπτώσεις μετατροπής των αρχαίων ναών και ιερών σε χριστιανικούς ναούς παρατηρείται η τάση διατήρησης του παραδοσιακού λατρευτικού χαρακτήρα του χώρου με τη μεταλλαγή της ειδωλολατρικής αφιέρωσης σε αντίστοιχη χριστιανική: ο Παρθενώνας (ναός της Παρθένου Αθηνάς) γίνεται ναός της Παρθένου Μαρίας, στα Προπύλαια διαμορφώνεται ναός των φρουρών Αρχαγγέλων, στο Ασκληπιείο ανεγείρεται ναός των Αγίων Αναργύρων και η εκεί αρχαία ιερή κρήνη γίνεται αποδεκτή ως άγιασμα, ενώ γύρω από τον ναό της Δήμητρας και της Κόρης (που η λατρεία τους συνδέεται με το πρόβλημα του θανάτου) δημιουργείται χριστιανικό κοιμητήριο.\nΠηγή: Η τοπογραφία της Αθήνας στη βυζαντινή και μεταβυζαντινή εποχή (Νίκος Μοσχονάς, Ιστορικός, Ινστιτούτο Νεοελληνικών Ερευνών, Ε.Ι.Ε.)\n«Προς INTERNET (821 κλήσεις, 5062 ΜΧ x 0,026) ... 131,60 ευρώ» <<< πΟΤΕ ξανά!\nΤώρα: «Πάγια τέλη ADSL πρόσβασης (Π1) ... 39,80 ευρώ»\n[ Το μήνυμα επεξεργάστηκε από: guru on 10-01-2005 19:23 ]\nAυτό που θαύμαζα πάντοτε στο μουσικό παράδεισο και για αυτό κιόλας γράφω κάποιες φορές στο φόρουμ είναι η ποιότητα των ανθρώπων που μετέχουν και εκφράζονται πολλάκις για διαφορετικά θέματα...\nΕξαίρεσεις βέβαια υπήρχαν με τις ύβρεις ορισμένων τους οποίους τους χαρακτηρίζω με έναν στίχο του Πορτοκάλογλου "Αντάρτες της πορδής με τα λεφτά του μπαμπά"... . Όπως είπε και πολύ εύστοχα o Οcean soul το στυλάκι του επαναστάτη και του «ακούω ψαγμένα και εσύ τετριμμένα» έχει πολυφορεθεί και δεν μας συγκινεί πια.\nΤα παραπάνω τα έγραψα διότι πρέπει και εμείς οι “sapienti” να μην δίνουμε αφορμές και να μην ξεπερνάμε τα όρια του μέτρου σε ορισμένα ζητήματα όταν έχουν ειδικά να κάνουν με θεσμούς όπως η Εκκλησία. «Μηδέν άγαν» λοιπόν.\nΟ Χριστιανισμός και η εκκλησία είναι δύο έννοιες άρρηκτα δεμένες. Το ευαγγέλιο, η ζωή του Χριστού και οι απόψεις του για τον άνθρωπο αποτελούν πολύτιμο, διαχρονικό πνευματικό θησαυρό. «Αγαπάτε αλλήλους». Σίγουρα δεν υπάρχει πιο όμορφη και συνάμα πιο δύσκολη ως προς τη βίωση της φράση...\nΓια να μην ξεφύγω από το θέμα μας και ανοίξω συζήτηση για το ρόλο της σημερινής Εκκλησίας θα πω τα εξής:\nΩς Χριστιανός που πιστεύει και στηρίζει τον ιερό αυτό θεσμό, θεωρώ γελοία, προκλητικά οπισθοδρομική, πουριτανική και αναντίρρητα τραγελαφική τη μήνυση απέναντι στη Δόμνα Σαμίου. Δυστυχώς με τέτοια μυαλά «πνευματικών» η Εκκλησία τυγχάνει πεδίο βολής τοις πάσι και ολοένα απομακρύνει και απογοητεύει τους πιστούς της. Ίσως μιά άτυχη αναλογία αποτελεί το γεγονός με τον παπά που πηγαίνεις να κοινωνήσεις και σου αρνείται επειδή φοράς σκουλαρήκι.\nΜην ξεχνάμε άλλωστε ότι ο μεγαλύτερος βεβηλωτής και καταστροφέας των Αρχαίων μνημείων και ναών μας ήταν ο Μέγας Θεοδόσιος ο οποίος κατήργησε και το θεσμό των Ολυμπιακών αγώνων. Αξιοσημείωτο αποτελεί η μετονομασία του Παρθενώνα σε ναό της Παρθένου Μαρίας (αν θυμούμαι καλά) ώστε να γλιτώσει από το μένος του.\nΔεν προχωρώ άλλο θα ανοίξω όποτε βρω περισσότερο χρόνο με ανάλογο θέμα για την Εκκλησία..\nΤο μέλος falimento στις 10-01-2005 στις 19:26 έγραψε:\nΤο ευαγγέλιο, η ζωή του Χριστού και οι απόψεις του για τον άνθρωπο αποτελούν πολύτιμο, διαχρονικό πνευματικό θησαυρό. «Αγαπάτε αλλήλους». Σίγουρα δεν υπάρχει πιο όμορφη και συνάμα πιο δύσκολη ως προς τη βίωση της φράση...\nΗ κλασική Ελληνική θρησκεία (Δωδεκάθεο), είχε ορίσει το θνητό των ανθρώπων και το αθάνατο των Θεών. Ο Ορφισμός, τόνιζε ιδιάιτερα τη φύση του ανθρώπου, την καλή κοινωνία -Αγαπάτε Αλλήλους- την αθανασία του ανθρώπου και την επιβίωσή του μετά θάνατον στο βασίλειο των Ουρανών. Ο Ορφέας, κατέβηκε στον ¶δη και επέστρεψε όπως και ο Ιησούς. Ο Ορφέας, είναι Θεάνθρωπος όπως και ο Ιησούς. Ο Ορφέας όμως, είναι ο πρώτος Εσταυρωμένος. Ο Ιησούς, έρχεται ....δεύτερος.\nΚαταλαβαίνεις Γιώργο τι θέλω να πω με όλα αυτά;\nΟ Χριστιανισμός επεβλήθη επειδή εξυπηρετούσε το σύστημα. Και επεβλήθη με το σπαθί και τη φωτιά. Υπήρξαν και άλλοι καταστροφείς σαν τον Θεοδόσιο που τον είπαν και .....μέγα!!!!\nΚαι ο άλλος, ο Γάϊος Βαλέριος Αυρήλιος Κων/νος που όχι μόνο τον είπαν "μέγα", αλλά τον έκανε και "άγιο" η Δυτική Εκκλησία, μη νομίζεις ότι ήτανε καλύτερος. Και ο Χριστόδουλος τι νομίζεις πως είναι; Ένας σύγχρονος Θεοδόσιος είναι.\nΝα ανοίξεις George...\nοχι ρε Γιωργο και ο Χριστοδουλος - Θεοδοσιος!!! Ειπαμε αλλα οχι και ετσι! Ο Χριστοιδουλος δεν εκανε και κατι!! ειναι ενας Μεγας Επικοινωνιολογος ο ανθρωπος! εχει την αποιχηση που ειχε ο Θεοδοσιος??? Αλλες εποχες και αλλες συγκηριες!!!\nτο ραδιοτηλεοπτικο συμβουλιο τι λεει για ολα αυτα;δεν επρεπε να κατακρινουν την εκπομπη;\nΤο μέλος SteliosG στις 10-01-2005 στις 21:48 έγραψε:\nΤι είπαμε δηλαδή Στέλιο;\nΕίπαμε κάτι και δεν το θυμάμαι;\nΤο post αυτό, δεν είναι για αυτή τη συζήτηση. Έτσι δεν είναι;\nΤο μέλος Orfeus στις 10-01-2005 στις 20:20 έγραψε:\nΚαι ο άλλος, ο Γάϊος Βαλέριος Αυρήλιος Κων/νος που όχι μόνο τον είπαν "μέγα", αλλά τον έκανε και "άγιο" η Δυτική Εκκλησία .[/b]\nΟ οποίος ειρήσθω εν παρόδω εβαπτίσθη Χριστιανός λίγο πριν το θάνατο του...\nΈχουμε να πούμε πολλά...\n1) πιστεύω στο Θεό\n2)ο Θεός δεν είναι η εκκλησία\n3)εκκλησία-επεκτατική πολιτική/πολιτισμός είναι αδέρφια δίδυμα απο αρχαιοτάτων χρόνων\n4)προτιμώ να μην ξανασυζητήσω το θέμα εκτός και αν μου προσφέρει κάτι η συζήτηση\n5)πάω να πιώ κάτι στην υγειά της Δόμνας Σαμίου\nTo θέμα σίγουρα σηκώνει ΠΟΛΛΗ συζήτηση, και έχω και'γω πολλές απόψεις για το θέμα θρησκεία/εκκλησία....το πρόβλημα είναι ότι ο χώρος είναι μουσικός και δεν προσφέρεται για συζητήσεις εκτός μουσικών θεμάτων.....καλά θα ήταν να υπάρχει μια κατηγορία ειδικά για θέματα ....φιλοσοφικού περιεχομένου\nsideline μπορείς να πάς στην κατηγορία περι ανέμων και υδάτων και να ανοίξεις όποιο θέμα θέλεις.\nΠεριττό στοιχείο της παράδοσης, κατά την Εκκλησία, τα αποκριάτικα τραγούδια\nΣυνέχεια στο θέμα της μηνυτήριας αναφοράς κατά της Δόμνας Σαμίου έδωσε το απόγευμα της Δευτέρας η Αρχιεπισκοπή. Συγκεκριμένα, ο εκπρόσωπος Τύπου του Αρχιεπισκόπου, Επιφάνειος Οικονόμου, δήλωσε ότι πρέπει να μπορούμε «να ξεχωρίζουμε τους θησαυρούς της παράδοσης από τα ενδεχομένως περιττά στοιχεία που διαθέτει».\nΥπενθυμίζεται ότι μήνυση εναντίον της κ. Σαμίου υπέβαλε ο πρωτοψάλτης Θ.Ακρίδας, επειδή τραγούδησε στην ΕΡΤ3 αποκριάτικα τραγούδια, τα οποία θεώρησε άσεμνα και προσβλητικά.\nΟ κ. Ακρίδας, παράλληλα με τη μήνυση που υπέβαλε, έστειλε και επιστολές διαμαρτυρίας στον πρωθυπουργό, βουλευτές, καθώς και στον Αρχιεπίσκοπο. Ο κ. Χριστόδουλος ήταν ο μόνος που απάντησε στον κ. Ακρίδα, τασσόμενος στο πλευρό του.\nΠάντως τα "επίμαχα" τραγούδια μπορείτε να τα ακούσετε σ' αυτό το cd:\nΤΑ ΑΠΟΚΡΙΑΤΙΚΑ ΑΝΙΕΡΑ ΙΕΡΑ ΤΡΑΓΟΥΔΙΑ ΣΤΟΝ ΚΥΚΛΟ ΤΟΥ ΧΡΟΝΟΥ\nΔισκογραφική Εταιρία: SAMIOY 2\nΗμερομηνία Κυκλοφορίας: 21/5/1997\n[ Το μήνυμα επεξεργάστηκε από: vouliakis on 11-01-2005 01:32 ]\nΤο σκέφτηκα αρκετά μέχρι να απαντήσω σε αυτό το θέμα. Ίσως γι' αυτό δεν θα αναφερθώ καθόλου στα θέματα που προέκυψαν με τις εκκλησίες και τα σχετικά. Σαν απλή ακροάτρια που εδώ και αρκετά χρόνια μελετώ και μαθαίνω για την παραδοσιακή μουσική μέσω της Δόμνας Σαμίου (και άλλων φυσικά), το\nθεωρώ τουλάχιστον άδικο όλο αυτό που συμβαίνει.\nΕίναι ίσως λιγάκι επίμαχο το λεξιλόγιο αυτών των τραγουδιών, ανταποκρίνεται όμως στο πνεύμα των συγκεκριμένων ημερών... όλοι τα σιγοτραγουδούν εξάλλου, τότε και μάλιστα το διασκεδάζουν κι όλας!\nΕπομένως, δε νομίζω πως αξίζει να παίρνει τέτοια έκταση το θέμα, κυρίως από τα ΜΜΕ που σκαλίζουν αυτά τα θέματα, και να διασύρεται το όνομα ενός ανθρώπου, χωρίς κάποιο, κατά τη γνώμη μου τουλάχιστον, ουσιαστικό λόγο.\nβρε Orfeus μην αρπαζεσε! "χαλλλλαρα" που λεει και το τραγουδι !!! ειπαμε ειπαμε !!! γιατι δε συνεχιζεις?? δεν ειμαι εναντιον αυτων που λες!! ουτε εγω ουτε πολλοι αλλοι!! απλα δε μαρεσει να υπερβαλουμε καποιες φορες!!!\nκαλημερα με μια μπυρα....\nΔεν αρπάχτηκα βρε Στέλιο...\nΠολύ απλά δεν σηκώνω στο απαθί μου κανέναν ......χριστόδουλο!!!\nΈχω τις απόψεις μου, αλλά "δεν συνεχίζω", επειδή το topic δεν αφορά στη θρησκεία. Θα ξεφύγουμε κατάλαβες;\nΒέβαια εσύ πρωί-πρωί, μου δίνεις .....μπύρα κι' εμένα οι προκλήσεις μου αρέσουνε.\nΘα ....την πιω!!!!!\n[ Το μήνυμα επεξεργάστηκε από: Orfeus on 11-01-2005 07:33 ]\nδε χρειαζεται καν να του δινεις τοση αξια!!!\nΔεν του δίνω περισσότερη από όση πρέπει να έχει στο πόστο που βρίσκεται.\nΠρέπει όμως να γνωρίζει μέχρι που είναι το όριο δράσης του.\nΔεν έχουμε θεοκρατικό καθεστώς εδώ. Αυτό είναι σκοταδισμός.\nΠάρε άλλη μία...\nΓι' ακόμα μια φορά γίναμε μάρτυρες της κόντρας πολιτικής εξουσίας - εκκλησίας and that's all folks.\nΕάν η εκπομπή της κας Σαμίου είχε προβληθεί σε ιδιωτικό κανάλι, δε θα είχε προκύψει καν θέμα. Αλλά όχι, η "βεντέτα" (ο Χριστόδουλος, χωρίς άλλη προσφώνηση, και απαξιώ ν΄αναφερθώ στον υπάλληλο κ.Ακρίδα-Ακρήτα, who cares;) εκμεταλλεύτηκε το γεγονός ότι η εκπομπή προβλήθηκε στην κρατική τηλεόραση για να βάλλει ξανά την πολιτική εξουσία, να βγει ξανά στο προσκήνιο (η αλήθεια είναι τελευταία η κοινωνική του ζωή είχει μια κάμψη), να λυθεί το μείζον θέμα ποιός είναι ο πιο μάγκας και ποιός κάνει κουμάντο σ΄αυτόν τον τόπο....κι όλα τ΄άλλα είναι προφάσεις εν αμαρτίαις. To μόνο άσχετο σ΄αυτή την υπόθεση είναι τα σκωπτικά, κι εμείς χαλάμε φαιά ουσία για το τίποτα.\nΑντε, κερδίσατε τη θέση σας στο Ciao κι αυτής της εβδομάδας! Αντε και εις ανώτερα, και στην Espresso!\nΤο μέλος vouliakis στις 11-01-2005 στις 01:22 έγραψε:\nΟ κ. Ακρίδας και ο κ. Χριστόδουλος εκτός από τη μεταξύ τους αλληλογραφία αφιέρωσαν χρόνο να στείλουν και κάτι στους πληγέντες στην Iνδονησία ή η ενασχόληση με τη συγγραφή αυτή δεν τους άφησε?


Τα «Μήλα» του Χρήστου Νίκου διεκδικούν υποψηφιότητα για το Όσκαρ Διεθνούς ταινίας μεγάλου μήκους - AllYou.gr\nΑφού πρώτα έκαναν παγκόσμια πρεμιέρα στο Φεστιβάλ Βενετίας, μετά προβλήθηκαν στο Φεστιβάλ του Τορόντο, του Τελιουράιντ, του Σικάγου (στο οποίο απέσπασαν το πρώτο Βραβείο Σεναρίου για τον Χρήστο Νίκου και το Σταύρο Ράπτη), τώρα συνεχίζουν τη πορεία τους στην 93η διοργάνωση των Όσκαρ, όπου σύμφωνα με το περιοδικό Variety ανεβαίνουν στην 16η θέση ανάμεσα σε ταινίες από 70 χώρες. Αναφερόμαστε φυσικά στα «Μήλα» του Χρήστου Νίκου για τα οποία καραδοκεί και άλλη μία πρόβλεψη από το περιοδικό The Hollywood Reporter πως η ταινία βρίσκεται ανάμεσα στις τρεις καλύτερες ξενόγλωσσες του 2020.\n«Τα ''Μήλα'' είναι μία λεπτή σάτιρα για την τεχνολογία, για τα apple στις τσέπες μας που μας κλέβουν τη μνήμη και την προσωπική μας ταυτότητα. Ο ήρωας της ταινίας, όμως, ξυπνάει με αμνησία σε έναν αναλογικό κόσμο χωρίς ίντερνετ και κινητά για να καταγράψει σε μία παλιά Polaroid τις καινούργιες εμπειρίες του, που θα τον βοηθήσουν να συνθέσει μία νέα μνήμη», σύμφωνα με το περιοδικό.\nΗ ταινία που διεκδικεί υποψηφιότητα στα Όσκαρ 2021 για τη κατηγορία καλύτερης Διεθνούς Ταινίας Μεγάλου Μήκους θα προβληθεί διαδικτυακά την Κυριακή 17/1 για ένα εικοσιτετράωρο, με ελεύθερη είσοδο δίνοντας την ευκαιρία στους ψηφοφόρους της Αμερικανικής Ακαδημίας να δουν τα «Μήλα», σύμφωνα με ενημέρωση από το Ελληνικό Κέντρο Κινηματογράφου.\nΝα πούμε ότι μαζί με τα «Μήλα» θα προβληθεί και η ταινία «Index» του Νικόλα Κολονού η οποία διεκδικεί να βρεθεί στην πεντάδα υποψηφίων για το Όσκαρ Καλύτερης Ταινίας Μικρού Μήκους. Η online προβολή των ταινιών αυτών πρόκειται για πρωτοβουλία του Los Angeles Greek Film Festival και του UCLA Stavros Niarchos Foundation Center for the Study of Hellenic Culture.\nΑναμένουμε την απονομή των βραβείων Όσκαρ, η οποία είναι προγραμματισμένη για τον Απρίλιο του 2021.\nΕνας 35χρονος άντρας τριγυρίζει στο διαμέρισμά του με εμφανή σημάδια κατάθλιψης. Κλείνει την πόρτα πίσω του και βγαίνει στο δρόμο. Από αυτό το σημείο και μετά, δε θυμάται τίποτα. Γιατροί τον περιμαζεύουν και τον οδηγούν σε ένα άσυλο. Ολοι στα γύρω δωμάτια, γυναίκες και άντρες διαφορετικών ηλικιών, πάσχουν κι αυτοί από αυτή την παράξενη αμνησία που έχει πάρει διαστάσεις πανδημίας. Οι κάτοικοι της Αθήνας ξεχνούν – ποιοι είναι, που μένουν, ποιοι τους αγαπούν. Μήπως επειδή κανείς πια δεν αγαπά κανέναν. Ο άντρας θα πάρει μέρος σ' ένα πείραμα μίας θεραπεύτριας που θέλει τους ασθενείς να αναλαμβάνουν τη ζωή τους από την αρχή. Τους βάζει ασκήσεις/αποστολές στον έξω κόσμο και τους ζητά να τραβούν polaroid φωτογραφίες από τις νέες τους εμπειρίες. Ο άντρας ακολουθεί μουδιασμένος τις οδηγίες, γνωρίζεται και με μία κοπέλα που κάνει και η ίδια το ίδιο πρόγραμμα. Ολοι προσπαθούν να πιαστούν από κάπου, να ξαναθυμηθούν, η ζωή να αποκτήσει ξανά νόημα. Το μόνο που μοιάζει να του δίνει μία οικεία αίσθηση χαράς κι ασφάλειας; Τα μήλα που αγοράζει από τον γειτονικό μπακάλη. Οταν τα γεύεται κάτι ακουμπά στο παρελθόν του.\nΜήλα Σκηνοθεσία: Χρήστος Νίκου. Σενάριο: Χρήστος Νίκου, Σταύρος Ράπτης. Παραγωγή: Ηρακλής Μαυροειδής, Αγγελος Βενέτης, Αρης Ντάγιος, Νίκος Σμπιλίρης (executive producer). Εταιρεία παραγωγής: Boo Productions. Συμπαραγωγή: Mariusz Wlodarski, LAVA Films, με την υποστήριξη των ΕΚΚ, Polish Film Institute, Nova. Διεύθυνση Φωτογραφίας: Bartosz Swiniarski. Μοντάζ: Γιώργος Ζαφείρης. Ηχος: Λέανδρος Ντούνης, Κώστας Κουτελιδάκης. Μουσική: The Boy. Σκηνογράφος: Έφη Μπίρμπα. Ενδυματολόγος: Δήμητρα Λιάκουρα. Μακιγιάζ: Κυριακή Μελλίδου. Διεύθυνση Παραγωγής: Τέτα Αποστολάκη. Πρωταγωνιστούν: Αρης Σερβετάλης, Σοφία Γεωργοβασίλη, Αννα Καλαϊτζίδου, Αργύρης Μπακιρτζής, Κώστας Λάσκος, Μπάμπης Μακρίδης, Κώστας Ξυκομηνός, Κίμωνας Φιορέττος, Νότα Τσερνιάφκσι, Αλεξάνδρα Αϊδίνη.\nΈνα σαγανάκι όπως δεν το έχεις ξαναδοκιμάσει\nΤα μήλα και άλλες 8 τροφές που σε φουσκώνουν σα μπαλόνι\nΤο 77ο Φεστιβάλ Βενετίας θα ανοίξει με τα «Μήλα» και τον Άρη Σερβετάλη


Αν δείτε τη γάτα ή το σκύλο σας να κάνει αυτό, πηγαίνετε αμέσως στον κτηνίατρο Μπορεί να κινδυνεύει η ζωή του | DESTORA\nΩς ιδιοκτήτες κατοικίδιων ζώων, είναι ευθύνη μας να αναγνωρίζουμε τα προειδοποιητικά σημάδια που δείχνουν ότι οι τετράποδοι φίλοι μας μπορεί να είναι σε κίνδυνο. Μερικά σημάδια είναι πιο εύκολο να αναγνωριστούν από κάποια άλλα. Ένα από αυτά, που είναι ένδειξη μιας πολύ σοβαρής ασθένειας, συχνά περνάει απαρατήρητο ακόμη και από τους πιο πεπειραμένους ιδιοκτήτες.\nΈχετε δει ποτέ το γάτο ή το σκύλο σας να κάνει κάτι τέτοιο; Αυτή η συμπεριφορά, όταν ένα κατοικίδιο έχει την ψυχαναγκαστική τάση να πιέζει το κεφάλι του πάνω σε ένα στερεό αντικείμενο για μεγάλο χρονικό διάστημα, σημαίνει ότι μπορεί να είναι πολύ άρρωστο.\nPrevious article 29 πράγματα που είναι απίστευτα όμοια μεταξύ τους


D€AL News: Εισαγγελέας καλεί Ρουμελιώτη για την υπόθεση του ΔΝΤ\nΕισαγγελέας καλεί Ρουμελιώτη για την υπόθεση του ΔΝΤ\nΆνοιξαν οι «Ασκοί του Αιόλου» με αφορμή τις πρόσφατες δηλώσεις του πρώην εκπροσώπου της Ελλάδας στο Διεθνές Νομισματικό Ταμείο, Παναγιώτη Ρουμελιώτη ότι το πρόγραμμα δημοσιονομικής εξυγίανσης της χώρας από το ΔΝΤ ήταν γνωστό πως θα αποτύχει.\nΟι δηλώσεις του κ. Ρουμελιώτη προκάλεσαν την παρέμβαση του οικονομικού εισαγγελέα Γρηγόρη Πεπόνη, ο οποίος κάλεσε τον πρώην εκπρόσωπο της Ελλάδας στο ΔΝΤ προκειμένου να δώσει εξηγήσεις.\nΣτην παραγγελία του κ. Πεπόνη εμπεριέχεται η διατύπωση για τη διερεύνηση τυχόν διάπραξης του αδικήματος της «απιστίας σε βάρος του δημοσίου», αλλά και «εγκλημάτων σχετιζομένων με την οικονομία» όπως και η ρητή εντολή «να ανευρεθεί άμεσα και να προσέλθει να καταθέσει ο κ.Ρουμελιώτης».\nΥπενθυμίζεται ότι μιλώντας στους «Times» της Νέας Υόρκης, ο κ. Ρουμελιώτης είχε πει πως το ΔΝΤ γνώριζε εξαρχής ότι «το ελληνικό πρόγραμμα δεν βγαίνει», αφού πουθενά δεν είχε εφαρμοστεί με επιτυχία.\nΑντιδρώντας στις δηλώσεις του κ. Ρουμελιώτη, συνεργάτες του πρώην πρωθυπουργού, Γιώργου Παπανδρέου, τονίζοντας ότι τοποθετούνται ύστερα από μια περίοδο «υπομονής και αυτοσυγκράτησης», έκαναν και λόγο για «ποταμό μνήμης που ρέει με κάθε τοποθέτηση του κ. Ρουμελιώτη».\nΣτον πρώην μόνιμο εκπρόσωπο της χώρας στο ΔΝΤ καταλογίζεται εμμέσως ότι όσα είπε, τα είπε αφού έφυγε από τη θέση του και τοποθετήθηκε στον ελληνικό ιδιωτικό τομέα, σε επιχείρηση με την οποία ο κ. Παπανδρέου είχε ανοιχτή κόντρα όσο ήταν πρωθυπουργός.\nΈμμεση αποδοκιμασία αυτών των δηλώσεων δημοσιοποιήθηκε εκ μέρους πηγών του ΔΝΤ, ενώ ο κ. Ρουμελιώτης επανήλθε με γραπτή δήλωση, με την οποία ζητούσε να ερωτηθεί ο πρώην πρωθυπουργός, αν γνώριζε τις απόψεις του τότε επικεφαλής του Ταμείου Ντομινίκ Στρος Καν, «σχετικά με τις προβληματικές πτυχές του προγράμματος που εκπονήθηκε από την Ελλάδα».\nΕπίσης, ζητούσε από τον κ. Παπανδρέου να διευκρινίσει γιατί δεν επιδίωξε την άμεση αναδιάρθρωση του ελληνικού δημοσίου χρέους, όπως του υποδείκνυε ο Ντομινίκ Στρος Καν, γιατί αποδέχτηκε τόσο υψηλό επιτόκιο δανεισμού από την Ευρωζώνη και γιατί συμφώνησε σε τόσο μικρή χρονική περίοδο δημοσιονομικής προσαρμογής. Ο κ. Ρουμελιώτης υποστήριξε μάλιστα ότι ο ίδιος ενημέρωσε τον κ. Παπανδρέου για τα τρία αυτά θέματα.


888 Ένα Διαμέρισμα 48 τμ για 2 που θα σας Δώσει Απίστευτες Ιδέες Διακόσμησης! | Kontasas\nΑρχική / VIRAL / Ένα Διαμέρισμα 48 τμ για 2 που θα σας Δώσει Απίστευτες Ιδέες Διακόσμησης!\nΑύγουστος 16, 2017\tVIRAL\nΟ μπλε κανανές θα δώσει χρώμα σε μια ουδέτερη κατά τα άλλα διακόσμηση.\nΠροηγούμενο Ρωσία: Σε εξέλιξη σχέδιο εμπρησμών στην Ελλάδα – Η Ελλάδα δεν θέλει τη βοήθεια μας!\nΕπόμενο Τσίπρας: Η αυθάδεια του κυνισμού και της αθλιότητας\nOι εμπειρογνώμονες της περιπέτειας και των ταξιδιών του Lonely Planet έχουν αποκαλύψει τους καλύτερους προορισμούς …\n«Ανήκετε εδώ και θα σταθούμε στο πλευρό σας»\nΣτ. Αρναουτάκης: Κιβωτός αγάπης και χαράς για τα παιδιά το χωριό sos


Καρέ του Τ-άσου - 16/10/2015 - MusicCorner.gr\nΑρχική ΣΤΗΛΕΣ ΚΑΡΕ ΤΟΥ Τ-ΑΣΟΥ Καρέ του Τ-άσου – 16/10/2015\nΚαρέ του Τ-άσου – 16/10/2015\nΠανελληνίδες, πανέλληνες, πανελληνόπουλα, Αθηναίες, Αθηναίοι, Θράκες και Μακεδόνες, Κρήτες και Επτανήσιοι, Θηβαίοι και Δωδεκανήσιοι, Σαλαμίνιοι και Αχαιοί, Λαιστρυγόνες και Κύκλωπες, Πομάκοι και Ακαρνάνες, Άγγλοι, Γάλλοι, Πορτογάλοι, ουίτ τριαλαριραρόμ, καλημέρα σας. Όχι, δε μας έχει στρίψει εντελώς. Ακόμα τουλάχιστον. Απλώς, η κατ’ επανάληψη ακρόαση δίσκων του Χάρρυ Κλυνν, δημιουργεί τις παρενέργειες που διαπιστώσατε παραπάνω. Τι γίνεται; Πώς πάμε; Με την όπισθεν, θα μου πείτε… Αν κι έτσι όπως μας καταντήσανε, ούτε κι αυτό θα γίνεται σε λίγο. Με τα τέλη κυκλοφορίας να φτάνουν στο …Θεό, θα πέσει συλλογή πινακίδων στις εφορίες, που θα πάει καπνός. Συνεπώς, πώς να κάνεις όπισθεν χωρίς πινακίδες; Ακόμα κι αυτό θα φορολογήσουν, να μου το θυμηθείτε…\nΠάνε και τα περίπτερα λοιπόν. Καταργούνται κι αυτά. Και τώρα, τι θα γίνουμε χωρίς περιπτεράδες; Διότι, η μαγεία και η γοητεία του να κάθεσαι στην ουρά και να περιμένεις να πάρεις ένα πακέτο τσιγάρα από ένα παππούλη κρυμμένο πίσω από ένα μικρό παραθυράκι, που ίσα-ίσα χωρά το χέρι του για να σου δώσει τα ρέστα, δε συγκρίνεται με καμία άλλη. Ε, ρε χρόνια… Πηγαίναμε στο περίπτερο και λέγαμε: «Δώσε μια «Σπορ του βορρά», ένα «Τρίποντο» κι ένα (μάρκα τσιγάρων που προτιμούσε ο καθένας)». Κι έσκυβε ο φουκαράς να τα βγάλει από τη στοίβα για να τα δώσει και να εξασφαλίσει τις πενταροδεκάρες του ποσοστού από τις πωλήσεις.\nΘυμάμαι που όταν ήμασταν πιτσιρίκια, κάναμε το εξής αστείο στους περιπτεράδες: «Ένα ταχυδρόμο και μία γυναίκα. Πόσα περιοδικά ζήτησα»; Και σκάγαμε στα γέλια όταν τους μπερδεύαμε και δε μπορούσανε να δώσουν τη σωστή απάντηση, ειδικά οι γηραιότεροι (και ανάπηροι πολέμου οι περισσότεροι). Οι παλαιότεροι δεν τα λέγανε περίπτερα, αλλά κιόσκια. Όπως και να τα αποκαλούσαν, αναμφισβήτητα έγραψαν τη δική τους ιστορία στην Ελλάδα των τελευταίων 120 χρόνων. Σήματα κατατεθέντα, βρε παιδί μου. Άντε να δούμε τώρα με τι θα τα αντικαταστήσουν. Και όταν περάσουν τα χρόνια, θα σκεφτόμαστε πότε ήταν η τελευταία φορά που είπαμε σε κάποιον: «Πετάξου μέχρι το περίπτερο και πάρε μου μια εφημερίδα κι ένα κουτί σπίρτα»…\nΌπως ξέρετε, η στήλη είναι ένας σταθμός λόγου, τέχνης και κουλτούρας. Μιλάμε για πολύ «κουλτούρα να φύγουμε», όπως θα ‘λεγε και ο Χάρρυ Κλυνν. Όμως, παράλληλα έχει κι εκπαιδευτικό ρόλο κι επειδή θέλει να έχει μορφωμένους και «ψαγμένους» αναγνώστες, σήμερα θα σας μάθει τη χρησιμότητα του πορτοκαλιού στην καθημερινή ζωή μας. Επειδή ψαχνόμαστε πριν από σας για σας, ακούσαμε στην τηλεόραση τη σχετική πολύ χρήσιμη ενημέρωση, από μια κοπέλα με τεράστια μόρφωση και κυρίως, σωστά ελληνικά. Την καταγράψαμε λέξη προς λέξη και σας την παρουσιάζουμε ακριβώς όπως προβλήθηκε στη μικρή οθόνη. Δεν αλλάξαμε ούτε κόμμα. Διότι, εμείς εδώ επιτελούμε κοινωνικό έργο, αγαπητοί μου συμπατριώτες…\nΔώστε βάση και προσοχή λοιπόν, μπας και ξεστραβωθείτε: “Φίλοι μου, το πορτοκάλι ανήκει στα εσπεριδοειδές κι έχει συγγένεια με το γκρέι φρουτ και το μανταρίνι. Περιέχει ποτάσιο, ψευδάργυο και μας βοηθάει μεταξύ άλλων στη βροχίτιδα και στο άσμα. Επίσης, επειδή περιέχει θηλυκό οξύ, βοηθάει και στη σεξουαλικότητα (Σ. Σ. ακούτε μερικοί-μερικοί, που βλέπετε πορτοκάλια και ξινίζετε τα μούτρα σας;). Επιπλέον, τα αντιξειοδωτικά που περιέχει, παίζουνε σημαντικό ρόλο στο να προλάβουμε ορισμένες μορφές καρκίνου, όπως του μαστού, του δέρματος και του πνεύματος. Επίσης, το αιθέριο έλεος από τα φύλλα του, χρησιμοποιείται σε όλα τα αφρόλουτρα“. Το καταλάβατε, ή θέλετε να κάνω και κακά;\nΑς κάνουμε και μια επανάληψη, για να τα εμπεδώσουμε. Όταν πίνετε …γκρέι φρουτ, να ξέρετε ότι αυτό συγγενεύει με το πορτοκάλι. Μη σας ξεγελά το “γκρέι”, κόλπο του σκηνοθέτη είναι. Το χρώμα είναι πορτοκαλί, μη νοιάζεστε κι αναρωτιέστε. Επίσης, μάθαμε ότι το …θηλυκό οξύ που κρύβει μέσα του, μας κάνει «τούρμπο» …γενικώς, ενώ για να προλάβουμε τον καρκίνο του …πνεύματος, πρέπει να πίνουμε πολλές πορτοκαλάδες, διότι το εν λόγω φρούτο περιέχει πολλά …αντιξειοδωτικά, τα οποία βοηθούν στην πρόληψη. Και τέλος, όταν απολαμβάνετε το μπάνιο σας βυθισμένοι στο αφρόλουτρο, να ξέρετε ότι κατά ένα μεγάλο ποσοστό περιέχει …αιθέριο έλεος από τα φύλλα του πορτοκαλιού. Έλεος δηλαδή, τι δεν καταλαβαίνετε; Ανοίξτε και καμιά τηλεόραση να μορφωθείτε πια!


our Art... your Cake: Freckles are angels' kisses..\nΜια γιαγιούλα και ο μικρός εγγονός της, στου οποίου το πρόσωπο υπήρχαν διάσπαρτες δεκάδες έντονες φακίδες, ξόδευαν το πρωινό τους στον ζωολογικό κήπο. Μέσα στην μέση του πάρκου είχε δημιουργηθεί μια τεράστια ουρά από παιδάκια που περίμεναν ζωηρά να έρθει η σειρά τους ώστε μια ντόπια καλλιτέχνης να τους σχεδιάσει στο προσωπάκι πατούσες λιονταριών. Ο μικρούλης της ιστορίας μας τράβηξε με ανυπομονησία την γιαγιά από το χέρι και μπήκαν και αυτοί στην ουρά.\n" Έχεις τόσες πολλές φακίδες που δεν υπάρχει χώρος να σχεδιαστεί τίποτε πάνω στο πρόσωπό σου!", του είπε γελώντας ένα κοριτσάκι. Ντροπιασμένος ο μικρούλης έσκυψε το κεφάλι. Η γιαγιά του που στεκόταν όλη την ώρα δίπλα του, έσκυψε κοντά του και του είπε χαϊδεύοντας απαλά το μαγουλάκι του "λατρεύω τις φακίδες σου! Εγώ όταν ήμουν μικρή ήθελα πάρα πολύ να έχω φακίδες! Πιστεύω πως είναι πραγματικά υπέροχες!". Ο μικρός, ξαφνιασμένος, σήκωσε το κεφάλι λέγοντας "αλήθεια;;;". "Μα φυσικά! Οι φακίδες είναι φιλιά από αγγέλους! Πες μου ένα πράγμα πιο χαριτωμένο από τις φακίδες!". Ο μικρός έμεινε σκεπτικός για ένα λεπτό κι έπειτα έσκυψε κοντά στο μάγουλο της γιαγιάς και της ψιθύρισε γλυκά στο αυτί " γιαγιούλα μου οι ρυτίδες.."\nΓιατί είναι διαφορετικό να γνωρίζεις τι είναι αγάπη από το να έχεις νοιώσει την αγάπη..\nMy home 15 Οκτωβρίου 2011 - 3:14 μ.μ.\nΥπέροχα τα αγγελάκια καθώς και όλες οι δημιουργίες σας!! Γεια στα χεράκια σας!!\nΡίξτε και μια ματιά στο blog μου. Σας περιμένει ένα γλυκό βραβείο!!


Κερδίστε 2 αεροπορικά εισιτήρια για Abu Dhab από την Etihad Airways!\n» Αεροπορικές Εταιρίες » Etihad Airways » Κερδίστε 2 αεροπορικά εισιτήρια για Abu Dhabi!\nΚερδίστε 2 αεροπορικά εισιτήρια για Abu Dhabi!\nΤο The Traveller σε συνεργασία με την Etihad Airways διοργανώνει διαγωνισμό με δώρο 2 αεροπορικά εισιτήρια* για Abu Dhabi (μετ’επιστροφής από τη Λάρνακα).\nΗ διάρκεια του Διαγωνισμού είναι από την Παρασκευή 28 Ιανουαρίου 2011 το απόγευμα, μέχρι τις 24 Φεβρουαρίου, 2011. Την Παρασκευή 25 Φεβρουαρίου, 2011 και ώρα 12:00 το μεσημέρι θα γίνει η κλήρωση στα κεντρικά γραφεία της Top Kinisis, στη Λευκωσία .\nΓια να λάβετε μέρος στο διαγωνισμό, κάντε κλικ εδώ!\n*Οι φόροι και οι χρεώσεις αεροδρομίου καθώς και το service charge δε συμπεριλαμβάνονται στην προσφορά. Οι κρατήσεις είναι υπό την αίρεση της διαθεσιμότητας θέσεων στο αεροσκάφος και πρέπει να γίνουν τουλάχιστον 10 εργάσιμες ημέρες πριν από την επιθυμητή ημερομηνία αναχώρησης.\nFiled under: Etihad Airways , Αεροπορικά Νέα , Αεροπορικά Εισιτήρια , Αεροπορικές Εταιρίες\nPost tags: Abu Dhabi • Etihad Airways • αεροπορικά εισιτήρια • διαγωνισμός\nΈνα εκατομμύριο αεροπορικά εισιτήρια των 15 ευρώ μοιράζει η Ryanair!\nΟι συγκεκριμένοι χαμηλοί ναύλοι είναι διαθέσιμοι προς κράτηση έως τα μεσάνυχτα της Πέμπτης 5 Νοεμβρίου!\nOlympic Air: WeekendAir Προσφορές 7 Απριλίου – 9 Απριλίου\nΝέοι WeekendAir προορισμοί από την Olympic Air για κρατήσεις έως 9 Απριλίου 2012!\nMonarch Airlines: Απευθείας Πτήσεις προς Ηράκλειο από Λονδίνο και Μπέρμιγχαμ\nΑπό την 1η Μαΐου 2012 η αεροπορική εταιρεία Monarch Airlines ξεκίνησε τακτικές πτήσεις από το Μπέρμιγχαμ και το αεροδρόμιο Gatwick του Λονδίνου για το Ηράκλειο Κρήτης.


Ένας Έλληνας γελοιογράφος αποχαιρετά τον δημιουργό της Μαφάλντα\nΜε ένα πολύ συγκινητικό σκίτσο, ο Πάνος Ζάχαρης αποχαιρετά τον Quino o οποίος έφυγε στις 30 Σεπτεμβρίου.\nΔείτε πιο κάτω το σκίτσο του:\nJoaquín Salvador Lavado Tejón (Quino),1932-2020\nPosted by Panos Zacharis on Wednesday, 30 September 2020\nΟ Αργεντίνος σχεδιαστής, Joaquín Salvador Lavado, γνωστός ως Quino, δημιουργός μεταξύ άλλων και της διάσημης Μαφάλντα, πέθανε σε ηλικία 88 ετών.\nΤον θάνατο του Quino επιβεβαίωσε, με ανάρτησή του στο Twitter, ο εκδότης του, Daniel Divinsky.\nΜετά το πραξικόπημα του 1976 στην Αργεντινή, ο Quino κατέφυγε στην Ιταλία και στη συνέχεια εγκαταστάθηκε στην Ισπανία. Μετά το αποτυχημένο πραξικόπημα του 1987 εναντίον του προέδρου της Αργεντινής, Ραούλ Αλφονσίν, ο Quino δημοσίευσε ένα σκίτσο της Μαφάλντα να δηλώνει: «Ναι στη δημοκρατία! Ναι στη δικαιοσύνη! Ναι στην ελευθερία! Ναι στη ζωή!».\nΗ Μαφάλντα είχε επιλεχθεί ως εκπρόσωπος για τη Σύμβαση για τα Δικαιώματα του Παιδιού της UNICEF.\nΣε συνέντευξη που είχε παραχωρήσει το 2004 στην εφημερίδα της Αργεντινής «Página/12», ο Quino είχε δηλώσει πως είχε «πάντα εμμονή» για τη σχέση ανάμεσα στους αδύναμους και στους ισχυρούς.


“Ευριπίδης” στο ΔΗΠΕΘΕ Β.Αιγαίου | Chios News\nΑρχική Πολιτισμός “Ευριπίδης” στο ΔΗΠΕΘΕ Β.Αιγαίου\n“Ευριπίδης” στο ΔΗΠΕΘΕ Β.Αιγαίου\nΗ ζωή του μεγάλου τραγικού ποιητή Ευριπίδη, που εξαιτίας της στάσης του και των ανατρεπτικών του κειμένων, που ασχολήθηκαν όχι μόνο με τους βασιλιάδες και τους ήρωες αλλά και τους απλούς ανθρώπους, είναι το αντικείμενο της θεατρικής παραγωγής του ΔΗΠΕΘΕ Β. Αιγαίου με έδρα τη Χίο, “Ευριπίδης“.\nΗ παράσταση σε σκηνοθεσία Κωνσταντίνου Μάριου βασισμένη στο έργο “Ευριπίδης” του Κωνσταντίνου Μπούρα που γραμμένο το 1999 παρουσιάζεται πρώτη φορά επί σκηνής με το Δημήτρη Αυγουστίδη στο ρόλο του Ευριπίδη.\n“Kάθε άνθρωπος στη ζωή του πρέπει να έχει ένα στόχο, ένα σκοπό. O Eυριπίδης επιμένει συνέχεια στο έργο του, παραμελώντας ακόμη και την παραγγελία για συγγραφή έργου κάνοντας αυτό που νομίζει σωστό”, τόνισε ο Kωνσταντίνος Mάριος διευθυντής του ΔHΠEΘE B. Aιγαίου κατά τη διάρκεια συνέντευξης τύπου.\nΑυτό είναι και το μήνυμα που περνά στις νέες γενιές να αγωνίζονται και να βάζουν στόχους μακριά από σειρήνες.\nΟ Διευθυντής του ΔΗΠΕΘΕ χαρακτήρισε το έργο ως “ένα ποιητικό θεατρικό μονόλογο που ερμηνεύει μόνο ένας εναλλάσσοντας εικόνες και δράση”. Ε τα πιο θερμά λόγια μίλησε για τον πρωταγωνιστή χιώτη ηθοποιό Δημήτρη Aυγουστίδη λέγοντας πως είναι “ένας έξοχος δραματικός ηθοποιός που βρίσκεται στην πιο καλή και δημιουργική του στιγμή”.\nΕυχαριστώντας όλους τους συντελεστές του έργου που έδωσαν τον καλύτερο εαυτό τους σημείωσε πως είναι ιδιαίτερα σημαντικό το ότι η αρμόδια επιτροπή αξιολόγησης έκρινε ότι το έργο πρέπει να παρουσιαστεί στα γυμνάσια και Λύκεια.\nH πρεμιέρα θα γίνει το Σάββατο και παραστάσεις θα δοθούν μέχρι την πρώτη Δεκεμβρίου, ενώ υπάρχει ενδιαφέρον για περιοδεία και στα άλλα νησιά του Bορείου Aιγαίου όπως και από Πανεπιστήμια που έχουν ελληνιστικές σχολές.


The Guardian: Ο ρόλος της ακροδεξιάς στις ουκρανικές... - Newpost.gr\nτου Newsroom Δημοσίευση 30 Ιανουαρίου 2014, 21:55 The Guardian: Ο ρόλος της ακροδεξιάς στις ουκρανικές διαδηλώσεις\nΔεν είναι όλοι οι ουκρανοί διαδηλωτές απλώς...\nΗ περιγραφή αυτή δεν έχει μεγάλη σχέση με την πραγματικότητα, γράφει ο Seumas Milne στην εφημερίδα Guardian. Η ένταξη στην ΕΕ δεν προσφέρθηκε ποτέ στους Ουκρανούς ούτε θα προσφερθεί κατά πάσα πιθανότητα στο μέλλον. Όπως έγινε πέρυσι και στην Αίγυπτο, ο πρόεδρος που βρίσκεται στο στόχαστρο των διαδηλωτών εξελέγη ύστερα από μια εκλογική αναμέτρηση που οι διεθνείς παρατηρητές χαρακτήρισαν δίκαιη. Και πολλοί από τους διαδηλωτές δεν τρέφουν ιδιαίτερη αγάπη για τη δημοκρατία.\nΣτον πυρήνα των διαδηλώσεων και επιθέσεων εναντίον κυβερνητικών κτιρίων βρίσκονται ακροδεξιοί εθνικιστές και φασίστες, σημειώνει ο βρετανός αρθρογράφος. Ένα από τα τρία κύρια κόμματα της αντιπολίτευσης που ηγούνται των διαδηλώσεων είναι το αντισημιτικό Σβόμποντα, του οποίου ο ηγέτης Ολέγ Τιάνιμποκ υποστηρίζει ότι η Ουκρανία ελέγχεται από μια «ρωσοεβραϊκή Μαφία». Παρ' όλα αυτά, ο αμερικανός γερουσιαστής Τζον Μακέιν δεν είχε κανένα πρόβλημα να λάβει μέρος μαζί του σε μια εκδήλωση τον περασμένο μήνα στο Κίεβο.\nΤο κόμμα Σβόμποντα, που διοικεί την πόλη Λβιβ, ηγήθηκε πριν από λίγες ημέρες μιας διαδήλωσης 15.000 ανθρώπων με φανούς, στη μνήμη του Ουκρανού φασίστα ηγέτη Στέπαν Μπαντέρα. Οι δυνάμεις του τελευταίου πολέμησαν μαζί με τους Ναζί στον Β΄ Παγκόσμιο Πόλεμο και έλαβαν μέρος σε σφαγές Εβραίων.\nΈτσι, την εβδομάδα κατά την οποία τιμήθηκε η απελευθέρωση του Άουσβιτς από τον Κόκκινο Στρατό, οι υποστηρικτές εκείνων που έλαβαν μέρος σ' εκείνη τη γενοκτονία εκθειάστηκαν από δυτικούς πολιτικούς. Τώρα, βέβαια, το Σβόμποντα έχει εκτοπιστεί στους δρόμους από ακόμη πιο εξτρεμιστικές οργανώσεις, όπως ο «Δεξιός Τομέας», που ζητούν μια «εθνική επανάσταση» και απειλούν με «παρατεταμένο αντάρτικο».\nΤην ίδια ώρα, η Ευρωπαϊκή Ένωση πιέζει την Ουκρανία να υπογράψει μια συμφωνία με βάση την οποία θα ανοίξουν οι αγορές της για τις δυτικές εταιρείες. Κάτι τέτοιο θα οδηγούσε σε θάνατο τις βιομηχανίες που βρίσκονται στη (ρωσόφωνη) ανατολική Ουκρανία και εξαρτώνται από τις ρωσικές αγορές.\nΗ Δύση επιχειρεί από τη δεκαετία του 1990 να εκμεταλλευθεί τις εσωτερικές διαιρέσεις της Ουκρανίας και να εξουδετερώσει τη ρωσική επιρροή. Στο πλαίσιο αυτό έγινε και μια συντονισμένη προσπάθεια προσέλκυσης της χώρας στο ΝΑΤΟ, ενώ είχε ζητηθεί από τους ηγέτες της Πορτοκαλί Επανάστασης να στείλουν ουκρανούς στρατιώτες στο Ιράκ και το Αφγανιστάν.\nΗ επέκταση του ΝΑΤΟ προς ανατολάς σταμάτησε μετά τον πόλεμο στη Γεωργία, το 2008, και την εκλογή του Γιανουκόβιτς στην Ουκρανία. Για όποιον αμφέβαλλε πάντως ότι οι προσπάθειες της ΕΕ να προσελκύσει την Ουκρανία συνδέονται στενά με τη δυτική στρατιωτική στρατηγική, ήρθε η χθεσινή δήλωση του Γενικού Γραμματέα του ΝΑΤΟ Αντερς Φο Ράσμουσεν, σύμφωνα με τον οποίο μια συμφωνία με την Ουκρανία θα ενίσχυε την ευρωατλαντική ασφάλεια.\nΌλα αυτά εξηγούν γιατί πολιτικοί όπως ο Τζον Κέρι και ο Ουίλιαμ Χέιγκ καταδίκασαν τόσο κατηγορηματικά τη βιαιότητα της αστυνομίας στην Ουκρανία, ενώ δεν έκαναν το ίδιο με τον θάνατο χιλιάδων διαδηλωτών στην Αίγυπτο μετά το περυσινό πραξικόπημα.